open-index/open-wikipedia-markdown huggingface dataset:
പാവട്ട ലിനറിഫോളിയ

റുബിയേസീ കുടുംബത്തിലെ ഒരു ജനുസ്സായ പാവട്ടയിലെ ഒരു സ്പീഷിസാണ് **പാവട്ട ലിനറിഫോളിയ ** - ***Pavetta linearifolia***. കെനിയ, ടാൻസാനിയ എന്നിവിടങ്ങളിലാണ് ഇതു കാണപ്പെടുന്നത്. 

## അവലംബം
* Lovett, J. & Clarke, G.P. 1998.  ''Pavetta linearifolia''.   2006 IUCN Red List of Threatened Species.   Downloaded on 23 August 2007.

വർഗ്ഗം:പാവട്ട
എൽ ജി ഒപ്ടിമസ് 4X HD

എൽ.ജി.യുടെ ക്വാഡ്‌കോർ സ്മാർട്‌ഫോൺ ആണ് **ഒപ്ടിമസ് 4എക്‌സ് എച്ച്.ഡി.** ആൻഡ്രോയ്ഡ് 4.0 ഐസ്‌ക്രീം സാൻവിച്ച് വെർഷനിൽ പ്രവർത്തിക്കുന്ന ഈ ഫോണിൽ ഒരു ജി.ബി. റാമാണുള്ളത്. 1.5 ഗിഗാഹെർട്‌സ് ക്വാഡ്‌കോർ എൻവിഡിയ ടെഗ്രാ 3 ആണ് പ്രൊസസർ. 35,000 രൂപയാണ് വില. Since April 2013, some variants have had a Jellybean update available. എച്ച്ടിസി വൺ എക്സ്, സാസംങ് ഗാലക്സി എസ്3 എന്നിവയ്‌ക്കൊപ്പം എൽജി ഒപ്റ്റിമസ്-ആൻഡ്രോയിഡ് സീരീസിലെ നാലാമത്തെ ഫോണാണിത്. മൊബൈൽ വേൾഡ് കോൺഗ്രസിൽ എൽജി ആദ്യമായി എൽജി ഒപ്റ്റിമസ് 4 എക്സ് എച്ച്ഡി അവതരിപ്പിച്ചു. ഒപ്റ്റിമസ് 4എക്സ് എച്ച്ഡി ആൻഡ്രോയിഡ് 4.0 ഐസ്‌ക്രീം സാൻഡ്‌വിച്ച് ഉപയോഗിച്ച് പുറത്തിറക്കി. 2013 ഏപ്രിൽ മുതൽ, ചില വേരിയന്റുകളിൽ ജെല്ലിബീൻ അപ്ഡേറ്റ് ലഭ്യമാണ്.

4.7 ഇഞ്ച് ഐ.പി.എസ്. സ്‌ക്രീനോടുകൂടിയ ഇതിന്റെ ഡിസ്‌പ്ലേ റിസൊല്യൂഷൻ 720 X 1280 പിക്‌സൽസ് ആണ്. ഓട്ടോഫോക്കസ്, ഫേസ്ട്രാക്കിങ്, പനോരമ, എച്ച്.ഡി. റെക്കോഡിങ് എന്നീ സൗകര്യങ്ങളോടുകൂടിയ 8 മെഗാപിക്‌സൽ ക്യാമറയും 1.3 മെഗാപിക്‌സൽ ഫ്രണ്ട് ക്യാമറയുമുണ്ട്.

കണക്ടിവിറ്റിക്കായി ത്രിജി, വൈഫൈ, ബ്ലൂടൂത്ത്, എൻ.എഫ്.സി. എന്നിവയാണ് ഒപ്ടിമസ് 4 എക്‌സിലുള്ളത്. കൂടാതെ എഫ്.എം. റേഡിയോ, അസിസ്റ്റഡ് ജി.പി.എസ്., 3.5 എം.എം. ഓഡിയോ ജാക്ക്, 64 ജി.ബി. മൈക്രോ എസ്.ഡി. സ്ലോട്ട് എന്നിവയും ഫോണിലുണ്ട്. 9 മണിക്കൂർ തുടർച്ചയായ സംസാരസമയവും 10 മണിക്കൂർ ത്രിജി ഉപയോഗവുമാണ് ഈ ഫോണിന്റെ ബാറ്ററി ബാക്കപ്പായി എൽ.ജി.അവകാശപ്പെടുന്നത്. 
## അവലംബം

വർഗ്ഗം:സ്മാർട്ട് ഫോണുകൾ
വർഗ്ഗം:ആൻഡ്രോയ്ഡ് ഉപകരണങ്ങൾ
തിലോത്തമ മജുംദാർ

പ്രഥമ കാക്കനാടൻ സാഹിത്യ പുരസ്‌കാരത്തിന് അർഹയായ പ്രമുഖ ബംഗാളി നോവലിസ്റ്റാണ് **തിലോത്തമ മജുംദാർ.**(তিলোত্তমা মজুমদার) (ജനനം:11 ജനുവരി 1966)
## ജീവിതരേഖ
കുട്ടിക്കാലം കാല്ചിനിയിലെ തേയിലത്തോട്ടങ്ങളിലാണ് ചെലവിട്ടത്. ആദ്യത്തെ ലേഖനം കാലിചിനിയിലെ  ഉന്മേഷ് എന്ന പത്രത്തിലായിരുന്നു.  1985 മുതൽക്കൊണ്ട് കൊൽക്കത്ത വാസിനിയായി. കൊൽക്കത്തയിലെ സ്കോട്ടീഷ് ക്രിസ്ത്യൻ കോളേജിൽ നിന്ന് ബിരുദാനാന്തര ബിരുദം നേടി. 1993 മുതൽ സാഹിത്യരചനകൾ തുടങ്ങി. ആദ്യത്തെ നോവൽ **ഋ** 1996-ലാണ് പ്രസിദ്ധീകരിച്ചത്. കവിതകളും, ചെറുകഥകളും എഴുതാറുണ്ട്. 2006ൽ *ബസുധാര* എന്ന നോവലിന് ആനന്ദ പുരസ്‌കാരം ലഭിച്ചു..   
## കൃതികൾ
*മാനുഷ് ഷാബാക്കേർ കൊഥ (1998)
*രാജ്പഥ്
*ബസുധാര (2002)
*ചാന്ദേർ ഗായെ ചാന്ദ്
*പ്രഹാൻ
*ജദിയൊ സാമാന്യതൊർ ( കവിതാസംഗ്രഹം)
*ജാർമർ ചോക്ക്
*ഷമുക് ഖോൾ 
*ആജ് ഒ കൊന്യാ
*ധനേഷ് പാഖീർ ഠോണ്ട്
*ഏക്താരാ
*അമൃതാനി
*ഏഷോ സപ്റ്റമ്പർ
*ജോനാകീരാ
*ചാന്ദു

## പുരസ്കാരം
*ആനന്ദ പുരസ്‌കാരം(2006)
*കാക്കനാടൻ സാഹിത്യ പുരസ്‌കാരം(2012)
## അവലംബം

## അധിക വായനയ്ക്ക്
## പുറം കണ്ണികൾ

വർഗ്ഗം:1966-ൽ ജനിച്ചവർ

വർഗ്ഗം:ജനുവരി 11-ന് ജനിച്ചവർ

വർഗ്ഗം:ബംഗാളി നോവലെഴുത്തുകാർ
വർഗ്ഗം:കാക്കനാടൻ പുരസ്കാരം നേടിയവർ
ഓം നമഃ ശിവായ

[thumb|[Lingam|Shiva lingam with Tripundra|259x259px]]
thumb|right|'''ഓം നമഃ ശിവായ''' മന്ത്രം ദേവനാഗിരി ലിപിയിൽ

സംസ്കൃതത്തിലെ സുപ്രസിദ്ധമായ മന്ത്രമാണ് **ഓം നമഃ ശിവായ** (സംസ്കൃതത്തിൽ **' ). [[ശിവൻ|ശിവനെ]] നമിക്കുന്നു/ആരാധിക്കുന്നു എന്നാണ് ഈ മന്ത്രം അർത്ഥമാക്കുന്നത്.

അഞ്ച് അക്ഷരങ്ങളുള്ളതിനാൽ നമഃ ശിവായ, **പഞ്ചാക്ഷരീ മന്ത്രം** എന്നും അറിയപ്പെടുന്നു. [[യജുർവേദം|യജുർവേദത്തിലെ]] [[ശ്രീ രുദ്ര ചക്രം|ശ്രീ രുദ്ര ചക്രസ്തോത്രത്തിൽ]] നിന്നുമെടുത്തിട്ടുള്ള മന്ത്രമാണിത്.<br />
[[ശിവായ സുബ്രഹ്മണ്യ സ്വാമി]] ഈ മന്ത്രത്തിന്റെ അർത്ഥം വ്യാഖ്യാനിക്കുന്നത് ഇങ്ങനെയാണ്:-<br />
"നമഃ ശിവായ എന്നത് വേദങ്ങളുടെ അന്തഃസത്തയിൽ പരാമർശിച്ചിരിക്കുന്ന [[ശിവൻ|പരമശിവന്റെ]] ഏറ്റവും പരിപാവനമായ നാമമാണ്. 
**ന** എന്നാൽ ഭഗവാൻ തന്നിൽ ഒളിപ്പിച്ചിരിക്കുന്ന ലാളിത്യം, **മ** പ്രപഞ്ചത്തെക്കുറിക്കുന്നു. **ശി** ശിവനെ പ്രതിനിധീകരിക്കുന്നു. **വ** എന്നാൽ ഭഗവാന്റെ തുറന്ന ലാളിത്യം. **യ** എന്നാൽ ആത്മാവിനെക്കുറിക്കുന്നു. ഈ അഞ്ചക്ഷരങ്ങൾ [[പഞ്ചഭൂതങ്ങൾ|പഞ്ചഭൂതങ്ങളേയും]] കുറിക്കുന്നു. **ന** എന്നാൽ ഭൂമി. **മ** എന്നാൽ ജലം. **ശി** എന്നാൽ അഗ്നി. **വ** എന്നാൽ വായു. **യ''' എന്നാൽ ആകാശം"

*ജലം, തീ, വായു, ആകാശം, ഭൂമി എന്നീ അഞ്ച് ഭൂതങ്ങളെയാണ് ഈ അഞ്ചക്ഷരങ്ങൾ പ്രതിനിധാനം ചെയ്യുന്നത്

*ശിവ പഞ്ചാക്ഷരി മന്ത്രത്തിലെ ആദ്യ അക്ഷരമായ "ന" സൂചിപ്പിക്കുന്നത് നാഗേന്ദ്ര ഹാരനെയോ, പാമ്പിനെ ആഭരണമായി കഴുത്തിലണിഞ്ഞവനെയോ ആണ്.

*മന്ദാഗ്നി(ഗംഗ) നദിയിലെ വെള്ളത്തിൽ കുളിച്ച ശിവനെയാണ് രണ്ടാമത്തെ അക്ഷരമായ "മ" എന്ന അക്ഷരം അർത്ഥമാക്കുന്നത്.

*മൂന്നാമത്തെ അക്ഷരമായ "ശി" ശിവന്റെ ഭംഗിയെ സൂചിപ്പിക്കുന്നു. വിടർന്നു നിൽക്കുന്ന താമരയെയാണ് ഈ അക്ഷരം പ്രതിനിധാനം ചെയ്യുന്നത്.

*വസിഷ്ഠനെപ്പോലുള്ള പല മഹാ ഋഷിമാരും ആരാധിക്കുന്ന അതിശ്രേഷ്ഠവും ഉന്നതനുമായ ശിവദൈവത്തെയാണ് നാലാമത്തെ അക്ഷരമായ "വാ" സൂചിപ്പിക്കുന്നത്.

*അഞ്ചാമത്തെ അക്ഷരമായ "യാ" എന്നത് യക്ഷ രൂപത്തിൽ കാണുന്ന ശിവന്റെ നിഗൂഢമായ രൂപത്തെ വിവരിക്കുന്നു. 

## മന്ത്രത്തിന്റെ ഉത്ഭവം
കൃഷ്ണ യജുർവേദത്തിന്റെ ഭാഗമായ ശ്രീ രുദ്ര ഗീതത്തിൽ ഈ മന്ത്രമുണ്ട്. കൃഷ്ണ യജുർവേദയിലെ തൈത്രിയ സംഹിത (ടി എസ് 4.5, 4.7) നാലാം പുസ്തകത്തിലെ രണ്ടു അധ്യായങ്ങളിൽ നിന്നും ശ്രീ രുദ്രമന്ത്രം എടുത്തിരിക്കുന്നു.
 
വർഗ്ഗം:മന്ത്രങ്ങൾ
വർഗ്ഗം:ശൈവം
ക്രമഗ്രൂപ്പ്

ഒരു ഗ്രൂപ്പിന്റെ സംക്രിയ ഗ്രൂപ്പിലെ അംഗങ്ങളുടെ മേൽ ക്രമനിയമം പാലിക്കുന്നുവെങ്കിൽ ആ ഗ്രൂപ്പിനെ **ക്രമഗ്രൂപ്പ്** (Commutative group) അഥവാ **ആബേലിയൻ ഗ്രൂപ്പ്** (Abelian group) എന്ന് വിളിക്കുന്നു. അതായത്, ഗ്രൂപ്പിലെ ഏത് രണ്ട് അംഗങ്ങളുടെമേൽ സംക്രിയ ഉപയോഗിച്ചാലും കിട്ടുന്ന ഉത്തരം അംഗങ്ങളുടെ ക്രമത്തെ ആശ്രയിക്കരുത്. (G,•) എന്ന ക്രമഗ്രൂപ്പിലെ അംഗങ്ങളാണ് *a*, *b* എങ്കിൽ *a* • *b* = *b* • *a* എന്ന് വരും.

സങ്കലനം സംക്രിയയായ പൂർണ്ണസംഖ്യാഗണം ക്രമഗ്രൂപ്പിന് ഉദാഹരണമാണ്. ചാക്രികഗ്രൂപ്പുകളെല്ലാം തന്നെ ക്രമഗ്രൂപ്പുകളാണ്. എന്നാൽ ക്രമഗ്രൂപ്പുകളെല്ലാം ചാക്രികഗ്രൂപ്പുകളല്ല. ക്ലൈൻ ഗ്രൂപ്പ് ഒരു ചാക്രികമല്ലാത്ത ക്രമഗ്രൂപ്പാണ്. ക്രമഗ്രൂപ്പല്ലാത്ത ഏറ്റവും ചെറിയ ഗ്രൂപ്പ് ഡൈഹെഡ്രൽ ഗ്രൂപ്പായ D_3 ആണ്

## കെയ്ലി പട്ടിക
(G,•) എന്ന ഗ്രൂപ്പിന്റെ കെയ്ലി പട്ടികയിലെ *a* ആം വരിയിലെ *b* ആം അംഗം *a* • *b* യും *b* ആം വരിയിലെ *a* ആം അംഗം *b* • *a* യും ആണ്. G ഒരു ക്രമഗ്രൂപ്പാണ് എന്നുണ്ടെങ്കിൽ ഈ രണ്ട് വിലകളും തുല്യമായിരിക്കും. അതായത്, കെയ്ലി പട്ടിക ഒരു സമമിതീയ മാട്രിക്സ് ആണെന്ന് വരുന്നു.

## പരിബദ്ധ ക്രമഗ്രൂപ്പുകൾ
ഏതൊരു പരിബദ്ധ ക്രമഗ്രൂപ്പിനെയും അഭാജ്യസംഖ്യകളുടെ ഘാതം അംഗങ്ങളുള്ള ചാക്രികഗ്രൂപ്പുകളുടെ നേർതുകയായി എഴുതാൻ സാധിക്കും. ഈ പ്രസ്താവനയെ പരിബദ്ധ ക്രമഗ്രൂപ്പുകളുടെ അടിസ്ഥാനസിദ്ധാന്തം എന്ന് വിളിക്കുന്നു.

## അവലംബം
*http://mathworld.wolfram.com/AbelianGroup.html

വർഗ്ഗം:ഗ്രൂപ്പ് സിദ്ധാന്തം
ശന്തനൂ താമുലി

കേന്ദ്ര സാഹിത്യ അക്കാദമിയുടെ 2011 ലെ സമഗ്രസംഭാവനാ പുരസ്‌കാരം നേടിയ അസമീസ് എഴുത്തുകാരനാണ് **ശന്തനൂ താമുലി** . ഇരുപത്തിയൊൻതു വർഷമായി **മൗ ചക്ക്** എന്ന കുട്ടികളുടെ മാസികയുടെയും ശാസ്ത്ര മാസികയായ നാതുൻ അഭിസ്‌കാറിന്റെയും എഡിറ്ററാണ്. ഇരുപത്തഞ്ചോളം ബാല സാഹിത്യ കൃതികൾ രചിച്ചിട്ടുണ്ട്.
## ജീവിതരേഖ
ആസ്സാം ജോർഹാട്ട്, പുലിബോർ സ്വദേശിയാണ് ശന്തനൂതാമൂലി. ഗോഹാട്ടി സർവ്വകലാശാലയിൽ നിന്നും ബിരുദാനാന്തര ബിരുദവും പി.എച്ച്.ഡിയും നേടി. പത്തൊൻപതാം വയസ്സിൽ പ്രസിദ്ധീകരിച്ച മണി ബനി ഏകോൻ ഫൂലോനി എന്ന കൃതിക്കും  1974 ൽ ഇലക്ട്രോണിക് നമോർ ലോറാ തൂ എന്ന കൃതിക്കും  ദേശീയ പുരസ്കാരം ലഭിച്ചു. വടക്കു കിഴക്കൻ ശാസ്ത്ര സാങ്കേതിക ഇൻസ്റ്റിറ്റ്യൂട്ടിലെ മുഖ്യ പി.ആർ. ഒ യാണ്.
## കൃതികൾ
*മണി ബനി ഏകോൻ ഫൂലോനി
*നമോർ ലോറാ തൂ
*ഗ്രഹ യൗദ്ധ
*ഹൊയ്തി തൊയ്തി
*മായാ മൃഗ
*ജനനേ
## പുരസ്കാരം
* Madhab Kandali Award 2010
*Punya Bora Memorial Award
## അവലംബം

## അധിക വായനയ്ക്ക്
## പുറം കണ്ണികൾ

വർഗ്ഗം:അസ്സമീസ് സാഹിത്യകാരന്മാർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
ഹാൻസ് ഗോട്ട്ലിബ് ഡെൽബ്രൂക്

ജർമൻ ചരിത്രകാരനായിരുന്നു **ഹാൻസ് ഗോട്ട്ലിബ് ഡെൽബ്രൂക്**. രാഷ്ട്രീയ ചരിത്രവും സൈനിക ചരിത്രവുമാണ് ഇദ്ദേഹം വിഷയമാക്കിയിട്ടുള്ളത്. ഉത്തര-പൂർവ ജർമനിയിലെ റൂജൻ (Rugen) ദ്വീപിലെ ബർജിനിൽ (Bergen) 1848 നവംബർ 11-ന് ഇദ്ദേഹം ജനിച്ചു. ജർമനിയിലെ ഹെയ്ഡൽബർഗ്, ഗ്രീഫ് സ് വാൾഡ്, ബോൺ എന്നീ സർവകലാശാലകളിലായി വിദ്യാഭ്യാസം പൂർത്തിയാക്കി. പ്രഷ്യയിലെ വ്ളാദിമിർ രാജകുമാരന്റെ ട്യൂട്ടറായി സേവനമനുഷ്ഠിച്ചിട്ടുണ്ട്. ബർലിൻ സർവകലാശാലയിൽ ആധുനിക ചരിത്രത്തിന്റെ പ്രൊഫസറായി (1896-1921) ഇദ്ദേഹം നിയമിതനായിരുന്നു. പ്രഷ്യയിലെ ലാൻടാഗ് (1882-85), ജർമൻ റീഷ്സ്റ്റാഗ് (1884-90) എന്നീ നിയമനിർമ്മാണ സഭകളിൽ അംഗമായിരിക്കുവാനും ഇദ്ദേഹത്തിന് അവസരം ലഭിച്ചു. അക്കാലത്തെ ഒരു പ്രമുഖ ആനുകാലിക പ്രസിദ്ധീകരണമായിരുന്ന പ്രഷ്യൻ അനൽസിന്റെ (Preussische Jahrbucher) എഡിറ്ററായി 1883 മുതൽ 1919 വരെ ഇദ്ദേഹം പ്രവർത്തിച്ചിട്ടുണ്ട്. ഒരു ചരിത്ര പണ്ഡിതനെന്ന അംഗീകാരം നേടിയ ഇദ്ദേഹം യുദ്ധകാര്യചരിത്രത്തെപ്പറ്റി ശ്രദ്ധേയമായ ഗ്രന്ഥങ്ങൾ ജർമൻ ഭാഷയിൽ രചിച്ച് പ്രശസ്തി നേടി. ഒന്നാം ലോകയുദ്ധകാലത്ത് യുദ്ധത്തേയും രാഷ്ട്രീയത്തേയും പറ്റി ഗ്രന്ഥരചന നടത്തി. ജർമനിയുടെ വിദേശനയത്തെപ്പറ്റി അഭിപ്രായപ്രകടനം നടത്തിയിട്ടുണ്ട്. ഒന്നാം ലോകയുദ്ധം അവസാനിക്കുന്നതുമായി ബന്ധപ്പെട്ടുള്ള പാരിസ് സമാധാന സമ്മേളനത്തിൽ ഇദ്ദേഹം സംബന്ധിച്ചിരുന്നു. 1929 ജൂലൈ 14-ന് ഇദ്ദേഹം ബർലിനിൽ നിര്യാതനായി.

## പുറത്തേക്കുള്ള കണ്ണികൾ
*http://encyclopedia2.thefreedictionary.com/Delbr%C3%BCck,+Hans+Gottlieb+Leopold
*http://www.geni.com/people/Hans-Delbr%C3%BCck/6000000000007408189

വർഗ്ഗം:1848-ൽ ജനിച്ചവർ
വർഗ്ഗം: 1929-ൽ മരിച്ചവർ
വർഗ്ഗം:നവംബർ 11-ന് ജനിച്ചവർ
വർഗ്ഗം:ജൂലൈ 14-ന് മരിച്ചവർ

വർഗ്ഗം:ജർമ്മൻ ചരിത്രകാരന്മാർ
കട്ടപ്പുളവൻ

കേരളത്തിൽ മാത്രം കാണപ്പെടുന്ന ഒരിനം ശുദ്ധജല മത്സ്യമാണ് **കട്ടപ്പുളവൻ**. ഏകദേശം 16 സെ.മീ. നീളമാണ് ഇവയ്ക്കുള്ളത്. കോട്ടയം ജില്ലയിലെ കിണറുകളിലും, ഭൂമിക്കടിയിലുള്ള ഉറവകളിലമാണ് ഇവയെ കണ്ടു വരുന്നത്‌. ഒറ്റനോട്ടത്തിൽ പാമ്പിനോടു സാദൃശ്യം പുലർത്തുന്ന മത്സ്യമാണിവ . ഈ മത്സ്യത്തെ കുറിച്ച്‌ കുടുതൽ വിവരങ്ങൾ ഒന്നും തന്നെ ഇപ്പോൾ ലഭ്യമല്ല.

## അവലംബം
 

## പുറത്തേക്കുള്ള കണ്ണികൾ

വർഗ്ഗം:മത്സ്യങ്ങൾ
വർഗ്ഗം:കേരളത്തിലെ തദ്ദേശീയ മത്സ്യങ്ങൾ
റൂബിക്സ് ക്യൂബ് ഗ്രൂപ്പ്

right|thumb|റൂബിക്സ് ക്യൂബ്
ഒരു റൂബിക്സ് ക്യൂബിനുമേൽ സാധ്യമായ ക്രിയകളുടെ ഗ്രൂപ്പാണ് **റൂബിക്സ് ക്യൂബ് ഗ്രൂപ്പ്**. രണ്ട് ക്രിയകൾ ഒന്നിനുശേഷം ഒന്നായി ചെയ്യുക (concatenation) എന്നതാണ് ഈ ഗ്രൂപ്പിലെ സംക്രിയ. നിർദ്ധാരിതമായ ക്യൂബിൽ നിന്ന് തുടങ്ങി ഈ ക്രിയകൾ ഉപയോഗിച്ച് ക്യൂബിന്റെ സാധുവായ ഏത് ക്രമീകരണത്തിലും എത്തിച്ചേരാം എന്നതിനാൽ ഗ്രൂപ്പിലെ അംഗങ്ങൾക്കും ക്യൂബിന്റെ ക്രമീകരണങ്ങൾക്കുമിടയിൽ ഒരു bijection ഉണ്ട്.

## ക്യൂബ് ക്രിയകൾ
ഒരു സാധാരണ (3×3×3) റൂബിക്സ് ക്യൂബിന് ആറ് മുഖങ്ങളുണ്ട്. ഇവയെ മുന്മുഖം (F), പിന്മുഖം (B), മേൽമുഖം (U), താഴ്മുഖം (D), ഇടതുമുഖം (L), വലതുമുഖം (R) എന്നു വിളിക്കാം. ഓരോ മുഖത്തിലും ഒമ്പത് ചതുരങ്ങളുണ്ട്. ഓരോ മുഖത്തും എല്ലാ ചതുരങ്ങളും ഒരേ നിറമാകുമ്പോഴാണ് ക്യൂബ് നിർധാരിതമാകുന്നത്.

ക്യൂബിനെ നിർധരിക്കാൻ മുഖങ്ങളെ ഘടികാരദിശയിലോ എതിർഘടികാരദിശയിലോ 90 അഥവാ 180 ഡിഗ്രി തിരിച്ചാൽ മതിയാകും, ക്യൂബിനെ മുഴുവനായി തിരിക്കേണ്ട ആവശ്യമില്ല. അതായത്, ഓരോ ക്യൂബ് ക്രിയയ്ക്കുശേഷവും മുഖങ്ങളുടെ കേന്ദ്രത്തിലെ ചതുരത്തിന്റെ നിറം മാറ്റമില്ലാതെ നിൽക്കും.

ക്യൂബിന്മേലുള്ള ക്രിയകളെ സിങ്മാസ്റ്റർ സമ്പ്രദായമുപയോഗിച്ച് സൂചിപ്പിക്കാം. അടിസ്ഥാനക്രിയകൾ ഇവയാണ്:

FF=F^2, FFF=F^\prime എന്നിങ്ങനെയുള്ളതിനാൽ 90 ഡിഗ്രി ഘടികാരദിശയിലുള്ള ക്രിയകളെ മാത്രം അടിസ്ഥാനക്രിയകളായി കണക്കാക്കാനും സാധിക്കും.

നിഷ്ക്രിയക്രിയയാണ് ഗ്രൂപ്പിന്റെ തൽസമകം (E). അടിസ്ഥാനക്രിയകളിലേതും നാലുതവണ ചെയ്താൽ തൽസമകം ലഭിക്കും. ഉദാഹരണമായി, RRRR=E

## സവിശേഷതകൾ
ഒരു ക്രമചയഗ്രൂപ്പായ റൂബിക്സ് ക്യൂബ് ഗ്രൂപ്പ് 48 സംഖ്യകളുടെ ക്രമചയങ്ങളുടെ ഗ്രൂപ്പായ  S_{48}  ന്റെ ഉപഗ്രൂപ്പാണ്. അടിസ്ഥാനക്രിയകളായ  \{ F B U D L R \}  റൂബിക്സ് ക്യൂബ് ഗ്രൂപ്പിന്റെ ജനകഗണമാണ്..

ഗ്രൂപ്പിന്റെ കോടി |G| = 2^{27}\times 3^{14}\times 5^3\times 7^2\times 11 = 43{,}252{,}003{,}274{,}489{,}856{,}000 ആണ്. ഇത്രയും അംഗങ്ങളുണ്ടെങ്കിലും ഏത് ക്രമീകരണത്തിൽ നിന്നും ക്യൂബിനെ നിർദ്ധരിക്കാൻ 20 ക്രിയകളിൽ കൂടുതൽ ആവശ്യമില്ല. റൂബിക്സ് ക്യൂബ് ഗ്രൂപ്പിലെ ഒരു അംഗത്തിന്റെ പരമാവധി കോടി 1260 ആണ്.

ക്യൂബിന്മേൽ ക്രിയകൾ ഏത് ക്രമത്തിലാണ് ചെയ്യുന്നത് എന്നത് പ്രധാനമാണ്. ഉദാഹരണമായി,  FR  എന്ന ക്രിയയുടെയും  RF  എന്ന ക്രിയയുടെയും പരിണാമം വ്യത്യസ്തമായിരിക്കും. അതിനാൽത്തന്നെ റൂബിക്സ് ക്യൂബ് ഗ്രൂപ്പ് ഒരു ക്രമഗ്രൂപ്പല്ല.

റൂബിക്സ് ക്യൂബ് ഗ്രൂപ്പ് (\mathbb Z_3^7 \times \mathbb Z_2^{11}) \rtimes \,((A_8 \times A_{12}) \rtimes \mathbb Z_2) എന്ന ഗ്രൂപ്പിന് സമരൂപമാണ്.
## ഇതും കൂടി കാണുക
* റൂബിക്സ് ക്യൂബ്

## അവലംബം

വർഗ്ഗം:ഗ്രൂപ്പുകൾ
ചാണപ്പാറ

കൊല്ലം ജില്ലയിലെ ഇട്ടിവാ ഗ്രാമ പഞ്ചായത്തിലെ ഒരു വാർഡാണ് **ചാണപ്പാറ**. തെക്കൻ കേരളത്തിലെ പ്രശസ്തമായ സാംസ്കാരിക നിലയങ്ങളിലൊന്നായ സന്മാർഗ്ഗദായിനി സ്മാരക ഗ്രന്ഥശാല ആൻഡ് വായനശാല ഇട്ടിവാ ഗ്രാമ പഞ്ചായത്തിലെ ചാണപ്പാറയിലാണ് സ്ഥിതി ചെയ്യുന്നത്. സംസ്ഥാനത്തെ പ്രധാനപ്പെട്ട ‘എ’ ഗ്രേഡ് ലൈബ്രറികളിൽ ഒന്നായ **സന്മാർഗ ദായിനി** 1952ലാണ് പ്രവർത്തനം ആരംഭിച്ചത്.

## അവലംബം

വർഗ്ഗം:കൊല്ലം ജില്ലയിലെ ഗ്രാമങ്ങൾ
സെന്റ് ലോറൻസ് ചർച്ച് പള്ളുരുത്തി

എറണാകുളം ജില്ലയിലെ പള്ളുരുത്തിക്കു സമീപം കച്ചേരിപ്പടിയിൽ സ്ഥിതി ചെയ്യുന്ന കത്തോലിക്കാ ദേവാലയമാണ് **സെന്റ് ലോറൻസ് ചർച്ച്**. ലത്തീൻ കത്തോലിക്കാസഭയിലെ കൊച്ചി രൂപതയുടെ കീഴിലാണ് ദേവാലയം നിലകൊള്ളുന്നത്.

## അവലംബം

## പുറത്തേക്കുള്ള കണ്ണികൾ

വർഗ്ഗം:എറണാകുളം ജില്ലയിലെ ക്രിസ്ത്യൻ പള്ളികൾ
വർഗ്ഗം:കേരളത്തിലെ ലത്തീൻ കത്തോലിക്കാ സഭയിലെ പള്ളികൾ
അരുണരക്താണു ഊറൽ നിരക്ക്

ഒരു മണിക്കൂറിൽ രക്തത്തിൽ നിന്നും അരുണരക്താണുക്കൾ ഊറുന്ന നിരക്കിനെയാണ് **അരുണരക്താണു ഊറൽ നിരക്ക്** (**വെസ്റ്റെഗ്രൻ നിരക്ക്**) എന്ന് പറയുന്നത്. പഴുപ്പിന്റെ അളവറിയാൻ വേണ്ടിയുള്ള പ്രത്യേകമല്ലാത്ത ഒരു ലബോറട്ടറി പരീക്ഷണമാണിത്. കട്ടപിടിക്കാതിരിക്കാനുള്ള മരുന്ന് രക്തത്തിൽ ചേർത്ത ശേഷം അത് വെസ്റ്റെഗ്രൻ പിപ്പെറ്റിൽ നിറച്ചുവയ്ക്കുന്നു. ഒരു മണിക്കൂറിനു ശേഷം പിപ്പെറ്റിലെ അരുണരക്താണുക്കൾ എത്രമാത്രം ഊറിയിട്ടുണ്ട് എന്നത് സ്കെയിലിൽ വായിക്കുന്നു. ഈ സംഖ്യയെയാണ് അരുണരക്താണു ഊറൽ നിരക്ക് എന്ന് പറയുന്നത്. പല ലാബുകളിലും ഈ പരീക്ഷണം ഓട്ടോമാറ്റിക് മെഷീനുകളുടെ സഹായത്തോടുകൂടിയാണ് ചെയ്യാറുള്ളത്.
പോളിഷ് ശാസ്ത്രജ്ഞനായ എഡ്മണ്ട് ബീർനാക്കിയാണ് ഇ.എസ്.ആർ പരിശോധനയുടെ ഉപഞ്ജാതാവ്. അതിനാൽ ഈ പരിശോധനയെ 'ബീർനാക്കി റിയാക്ഷൻ' എന്നും വിളിക്കാറുണ്ട്. സോഡിയം സിട്രേറ്റ് ഉപയോഗിച്ച് ഇന്ന് നിലവിലുള്ള രീതിയിൽ ഇ.എസ്.ആർ പരീക്ഷണം ആദ്യമായി നടത്തിയത് വെസ്റ്റെഗ്രൻ ആണ്. അദ്ദേഹത്തിന്റെ നാമമാണ് പരീക്ഷണം നടത്താനുപയോഗിക്കുന്ന പിപ്പെറ്റിനു നൽകിയിരിക്കുന്നത്.
രക്താണുക്കളുടെ ഊറലിനെ സഹായിക്കുന്നത് രക്തം കട്ടപിടിക്കാൻ ആവശ്യമായ ഫൈബ്രിനോജൻ എന്ന മാംസ്യമാണ്. ഊറലിനെ തടയുന്നത് രക്താണുക്കൾക്കുള്ള സീറ്റാ പൊട്ടെൻഷ്യൽ എന്ന നെഗറ്റീവ് ചാർജ് ആണ്. ശരീരത്തിൽ എവിടെയെങ്കിലും പഴുപ്പുണ്ടാവുമ്പോൾ കൂടുതലായി ഉണ്ടാവുന്ന ഫൈബ്രിനോജൻ രക്താണുക്കൾ ഒട്ടിച്ചേരുന്നതിനെ സഹായിക്കുകയും, 'റൂലെ' എന്ന 'നാണയങ്ങൾ അടുക്കിവച്ചതുപോലെയുള്ള'(pile of coins) രൂപം പ്രാപിക്കാൻ സഹായിക്കുകയും ചെയ്യുന്നു. തൽഫലമായി രക്താണുക്കൾ കൂടുതലായി ഊറി അടിഞ്ഞുകൂടുകയും, ഇ.എസ്.ആർ സംഖ്യ വർദ്ധിക്കുകയും ചെയ്യുന്നു. എന്നാൽ, ചില ലിംഫോസൈറ്റുകളുടെ തകരാറുമൂലം ഉണ്ടാവുന്ന അമിത ആന്റീബോഡികൾ മൂലവും റൂലെ ഉണ്ടാവുകയും, ഇ.എസ്.ആർ അധികമാവുകയും ചെയ്യാറുണ്ട്. അതിനാൽ പഴുപ്പിന്റെ മാത്രം അളവുകോലായി ഇ.എസ്.ആറിനെ കാണാൻ കഴിയില്ല. കൂടാതെ, പ്രസവം, റുമറ്റോയിഡ് വാതം, ഹൃദയസ്ഥംഭനം, അരിവാൾ രോഗം എന്നിവയിലും ഇ.എസ്.ആർ സംഖ്യ അധികമാകാം. ശരാശരി ഇ.എസ്.ആർ പുരുഷന്മാരെ അപേക്ഷിച്ച് സ്ത്രീകളിൽ അല്പം അധികമാണ്.
## അവലംബം

*മെഡിലൈൻ പ്ലസ് (ഇംഗ്ലിഷ്)
*മെഡിസ്ക്കസ് (ഇംഗ്ലിഷ്) 
*അമേരിക്കൻ കുടുംബ ഡോക്ടർ (ഇംഗ്ലിഷ്) 

വർഗ്ഗം:രക്തം
വർഗ്ഗം:രക്തപരിശോധന
വർഗ്ഗം:വൈദ്യപരിശോധനകൾ
നീല മരവാഴ

ഓർക്കിഡ് കുടുംബത്തിൽ പെട്ട ഒരു സസ്യമാണ് **നീല മരവാഴ.** ഇതിന്റെ പൂക്കൾ വളരെകാലം കേടുകൂടാതെ ഇരിയ്ക്കും. അസ്സം മുതൽ ചൈനവരെയുള്ള കാശി മലനിരകളാണ് ഇതിന്റെ ജന്മദേശം.  ആസാമീസിൽ *ബടൗ ഫൂൽ* എന്നും, മണിപ്പൂരിയിൽ **ക്വാക്ലെയ്** എന്നും, മിസോയിൽ **ഒക്ടോബർ** എന്നും സംസ്കൃതത്തിൽ **വന്ദാർ** എന്നും ഈ പൂവ് അറിയപ്പെടുന്നു.

ഗ്ലോക്കോമ, തിമിരം, അന്ധത എന്നിവയ്ക്ക് പ്രതിവിധിയായി കണ്ണിലൊഴിക്കാനുള്ള തുള്ളിമരുന്ന് ഉണ്ടാക്കാൻ ഈ പൂവിന്റെ സത്ത് ഉപയോഗിക്കാറുണ്ട്. പൂവിൽനിന്നുള്ള സത്തുപയോഗിച്ച് ത്വക്കിന്റെ പ്രായം കുറച്ചുകാണിക്കാമെന്നും അവകാശവാദമുണ്ട്. 

## അവലംബം

വർഗ്ഗം:മരവാഴകൾ
വർഗ്ഗം:ആസ്സാമിലെ ഓർക്കിഡുകൾ
വർഗ്ഗം:ഓർക്കിഡേസീ
നോക്കിയ 6300

**നോക്കിയ 6300** ഒരു  മൊബൈൽ ടെലിഫോൺ ഹാൻഡ്സെറ്റാണ്. പ്രശസ്ത മൊബൈൽ നിർമാതാക്കളായ നോക്കിയയാണ് ഇത് നിർമിച്ചത്.
നോക്കിയ 6300 ഇപ്പൊൽ റോമാനിയയിലാണ് അസംബിൾ ചെയ്യുന്നത്. ഈ മൊബൈൽ ഫോൺ 2007 ജനുവരി മുതൽ വിപണിയിൽ ലഭ്യമാണ്.

**നോക്കിയ 6300**, ഇതിന്റെ മുൻഗാമിയായ **നോക്കിയ 6030**യുടെ കൂടുതൽ രൂപഭംഗിയുള്ള ഒരു പകരക്കാരനായിരുന്നു.

## വിശദവിവരങ്ങൾ



വർഗ്ഗം:നോക്കിയ മൊബൈൽ ഫോണുകൾ
എ.കെ. ഹംഗൽ

പ്രശസ്ത ഹിന്ദി നടനായിരുന്നു **അവതാർ കിഷൻ ഹംഗൽ** (1 ഫെബ്രുവരി 1917 – 26 ആഗസ്റ്റ്, 2012). സ്വാതന്ത്ര്യസമര സേനാനിയായിരുന്ന ഹംഗൽ 200 ഓളം ഹിന്ദി സിനിമകളിൽ അഭിനയിച്ചിട്ടുണ്ട്.  ഇപ്റ്റ (ഇന്ത്യൻ പീപ്പിൾസ് തിയേറ്റർ അസോസിയേഷൻ) യിൽ സജീവമായി പ്രവർത്തിച്ചിരുന്നു.
## അഭിനയിച്ച സിനിമകൾ
*ഷോലെ
* ബാവർച്ചി
* ആയിന
*നമക് ഹറാം
*ഷൗക്കീൻ
*പ്രേം ബന്ധൻ
*മൻസിൽ

## പുരസ്കാരങ്ങൾ
2006-ൽ പത്മഭൂഷൺ പുരസ്കാരം ലഭിച്ചു.
## പുറം കണ്ണികൾ
* 
* The genial revolutionary. *[[Rediff.com]]*.
* Marxist who made it good in movies   *[[The Hindu]]*.

വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:1915-ൽ ജനിച്ചവർ
സ്ബിഗ്‌ന്യൂ പ്രൈസ്‌നർ

കീസ്‌ലോവ്‌സ്‌കിയുടെ വിഖ്യാത ചിത്രങ്ങളടക്കം നിരവധി സിനിമകളുടെ സംഗീത സംവിധാനം നിർവഹിച്ചിട്ടുള്ളയാളാണ് പോളണ്ടുകാരനായ **സ്ബിഗ്‌ന്യൂ പ്രൈസ്‌നർ**. (ജനനം: 20 മേയ് 1955)
## സൃഷ്ടികൾ
### ഓർക്കെസ്ട്ര
* *റെക്വിം ഫോർ മൈ ഫ്രണ്ട്* (1998)
* *ലൈഫ്* (1998)
* *സൈലൻസ്, നൈറ്റ് ആൻഡ് ഡ്രീംസ്* (2007)

### ഉപകരണ സംഗീതം
* *[[10 Easy Pieces for Piano]]* (2000)Performed by Leszek Możdżer

### നാടകം
**Das Begräbnis (The Funeral)* (2010) a play by Thomas Vinterberg and Mogens Rukov

## സംഗീതം നൽകിയ ചിത്രങ്ങൾ
**[[ടു കിൽ എ പ്രീസ്റ്റ്]]* (1988)
**[[എ ഷോർട്ട് ഫിലിം എബൗട്ട് കില്ലിംഗ്]]* (1988)
**[[എ ഷോർട്ട് പിലിം എബൗട്ട് ലൗ]]* (1988)
**ഡെക്കലോഗ്* (1988-9)
**[[ദി ഡബിൾ ലൈഫ് ഓഫ് വെറോണിക്ക]]* (1991)
**[[അറ്റ് പ്ലേ ഇൻ ദി ഫീൽഡ്‌സ് ഓഫ് ദി ലോർഡ്]]* (1991)
**[[ഡാമേജ്]]* (1992)
**[[ത്രീ കളേഴ്‌സ് ബ്ലൂ]]* (1993)
**[[ത്രീ കളേഴ്‌സ് വൈറ്റ്, ]]* (1994)
*വെൻ എ മാൻ ലവ്‌സ് എ വുമൺ(1994)
**[[ത്രീ കളേഴ്‌സ് റെഡ്]]* (1994)
**[[Feast of July]]* (1995)
**[[Élisa (film)|Élisa]]* (1995)
**[[Foolish Heart (1998 film)|Foolish Heart]]* (1996)
*** (1997)
**[[The Island on Bird Street (film)|The Island on Bird Street]]* (1997)
**[[The Last September]]* (1999)
**[[Dreaming of Joseph Lees]]* (1999)
**[[Aberdeen (film)|Aberdeen]]* (2000)
**[[Weiser (film)|Weiser]]* (2001)
**[[Between Strangers]]* (2002)
**[[It's All About Love]]* (2003)
**[[Strange Gardens]]* (2003)
**[[Kolysanka]]* (2003)
**[[SuperTex]]* (2003)
**[[The Beautiful Country]]* (2004)
**[[Sportsman of the Century]]* (2006)
**[[Anonyma - Eine Frau In Berlin]]* (2008)
**[[ഗാഥ]]* (2012)

## അവലംബം

## പുറം കണ്ണികൾ
* Zbigniew Preisner official site
* Representative company of Zbigniew Preisner in Greece and Cyprus 
* Interview with Preisner  with director Edoardo Ponti.
* 
* 
* Television Interview with Preisner  from C Music TV.

വർഗ്ഗം:പോളിഷ് സംഗീത സംവിധായകർ
ഗ്ലെൻ മക്ഗ്രാത്ത്

ഒരു മുൻ ഓസ്ട്രേലിയൻ അന്താരാഷ്ട്ര ക്രിക്കറ്റ് കളിക്കാരനാണ് **ഗ്ലെൻ മക്ഗ്രാത്ത്**. ഒരു ഫാസ്റ്റ് ബോളർ എന്ന നിലയിൽ ഓസ്ട്രേലിയയുടെ ധാരാളം വിജയങ്ങളിൽ  ഗ്ലെൻ മക്ഗ്രാത്ത് വളരെയധികം സംഭാവനകൾ നൽകിയിട്ടുണ്ട്. മാടപ്രാവ് എന്ന് വിളിപ്പേരുള്ള മക്ഗ്രാത്ത് 1970 ഫെബ്രുവരി 9നു ഓസ്ട്രേലിയയിലെ ന്യൂ സൗത്ത് വെയിൽസിലാണ് ജനിച്ചത്. ഐ.പി.എല്ലിൽ 2008 സീസണിൽ ഡൽഹി ഡെയർഡെവിൾസ് ടീമിനുവേണ്ടി അദ്ദേഹം കളിച്ചിട്ടുണ്ട്.
ഏറ്റവുമധികം ടെസ്റ്റ് വിക്കറ്റുകൾ നേടിയ ഫാസ്റ്റ് ബോളർ എന്ന റെക്കോർഡ് മക്ഗ്രാത്തിന്റെ പേരിലാണ്.

വർഗ്ഗം:1970-ൽ ജനിച്ചവർ

വർഗ്ഗം:ഫെബ്രുവരി 9-ന് ജനിച്ചവർ

വർഗ്ഗം:ഓസ്ട്രേലിയൻ ക്രിക്കറ്റ് കളിക്കാർ
പള്ളിപ്പുറം മഞ്ഞുമാതാ ബസിലിക്ക

കേരളത്തിലെ എട്ടാമത്തെ കത്തോലിക്ക ബസിലിക്കയാണ് **പള്ളിപ്പുറം മഞ്ഞുമാതാ ബസിലിക്ക**. ലത്തീൻ കത്തോലിക്കാ സഭയിലെ കോട്ടപ്പുറം രൂപതയുടെ കീഴിൽ സ്ഥിതി ചെയ്യുന്ന ദേവാലയത്തെ 2012 ഓഗസ്റ്റ് 25-നാണ് ബെനഡിക്ട് പതിനാറാമൻ മാർപ്പാപ്പ ബസിലിക്കയായി ഉയർത്തിയത്. ഒക്ടോബർ 7-നാണ് ഇതു സംബന്ധിച്ച പ്രഖ്യാപനം പുറത്തുവരുന്നത്.

ഇന്ത്യയിലെ ഇരുപതാമത്തെ മൈനർ ബസിലിക്കയും എറണാകുളം ജില്ലയിലെ അഞ്ചാമത്തെ ബസിലിക്കയും രൂപതയിലെ പ്രഥമ ബസിലിക്കയുമാണ് മഞ്ഞുമാതാ പള്ളി. 1503-ൽ പോർച്ചുഗീസുകാർ പള്ളിപ്പുറം കോട്ട നിർമ്മിച്ചപ്പോൾ പരിശുദ്ധ ദൈവമാതാവിന്റെ നാമത്തിൽ ഒരു ദേവാലയവും സ്ഥാപിച്ചു. 1577-ൽ ഇതു ഇടവകദേവാലയമായി. 1931-ലാണ് ഈ ദേവാലയം പുനർനിർമ്മിച്ചത്. 2006-ൽ ഇതു വീണ്ടും നവീകരിച്ചു.

1791-ൽ ടിപ്പുവിന്റെ പടയോട്ടക്കാലത്ത്  കോട്ടപ്പുറം, കുര്യാപ്പള്ളി കോട്ടകൾ തകർക്കപ്പെടുകയും പള്ളിപ്പുറം കോട്ടയും പള്ളിയും ടിപ്പുവിന്റെ സൈന്യത്തിന്റെ കണ്ണിൽപ്പെടാതെ മഞ്ഞുകൊണ്ടു മൂടപ്പെട്ടുപോയി എന്നും കരുതുന്നു. അതിനാൽ ദൈവമാതാവിന്റെ പള്ളി മഞ്ഞുമാതാവിന്റെ ദൈവാലയമായി അറിയപ്പെട്ടു.

ഉണ്ണിയേശുവിനെ കൈകളിലേന്തിയ മാതാവിന്റെ ഇരുവശത്തുമായി വിശുദ്ധരായ ഇഗ്നേഷ്യസ് ലയോളയും ഫ്രാൻസിസ് സേവ്യറും നിൽക്കുന്ന ചിത്രം അൾത്താരയിൽ പ്രതിഷ്ഠിച്ചിരിക്കുന്നു. ഈ ചിത്രം പോർച്ചുഗലിൽനിന്നു കൊണ്ടുവന്നു സ്ഥാപിച്ചതാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:എറണാകുളം ജില്ലയിലെ ക്രിസ്ത്യൻ പള്ളികൾ
വർഗ്ഗം:കേരളത്തിലെ ലത്തീൻ കത്തോലിക്കാ സഭയിലെ പള്ളികൾ
വർഗ്ഗം:കേരളത്തിലെ ബസിലിക്കകൾ
ഡൈഹെഡ്രൽ ഗ്രൂപ്പ്

200px|ലഘുചിത്രം|വലത്ത്‌|അശോകചക്രത്തിന്റെ ത്രിമാനസമമിതികളുടെ ഗ്രൂപ്പ് ഡൈഹെഡ്രൽ ഗ്രൂപ്പായ <math>D_{24}</math> ആണ്
ക്രമീകൃതബഹുഭുജങ്ങളുടെ ത്രിമാനസമമിതികളുടെ ഗ്രൂപ്പുകളെ **ഡൈഹെഡ്രൽ ഗ്രൂപ്പുകൾ** എന്ന് വിളിക്കുന്നു. n ഭുജങ്ങളുള്ള ക്രമീകൃതബഹുഭുജത്തിന്റെ സമമിതികൾ തൽസമകത്തിനു പുറമെ n-1 പരിക്രമണങ്ങളും n പ്രതിഫലനങ്ങളുമാണ്. ആകെ 2n അംഗങ്ങളുള്ള ഈ ഗ്രൂപ്പിനെ D_n എന്ന ചിഹ്നം കൊണ്ട് സൂചിപ്പിക്കുന്നു. ഗ്രൂപ്പ് സിദ്ധാന്തത്തിനു പുറമെ ജ്യാമിതിയിലും രസതന്ത്രത്തിലും ഈ ഗ്രൂപ്പിന് ഏറെ ഉപയോഗങ്ങളുണ്ട്.

## അംഗങ്ങൾ
ഒരു ക്രമീകൃത n-ഭുജത്തിന് n പരിക്രമണസമമിതികളും (ഇതിൽ തൽസമകം ഉൾപ്പെടുന്നു) n പ്രതിഫലനസമമിതികളുമുണ്ട്. ഒരു ക്രമീകൃത അഷ്ടഭുജത്തിന്റെ സമമിതികൾ ഒരു STOP ചിഹ്നം വഴി താഴത്തെ ചിത്രത്തിൽ കാണിച്ചിരിക്കുന്നു:

ഇവിടെ ആദ്യത്തെ വരിയിലുള്ളവയെല്ലാം പരിക്രമണസമമിതികളും രണ്ടാമത്തെ വരിയിലുള്ളവയെല്ലാം പ്രതിഫലനസമമിതികളുമാണ്.

## പ്രത്യേകതകൾ
D_1, D_2 എന്നിവ ഡൈഹെഡ്രൽ ഗ്രൂപ്പുകൾക്കിടയിൽ വേറിട്ടു നില്ക്കുന്നു, എന്തെന്നാൽ ഇവ:
* യഥാർത്ഥ ക്രമീകൃതബഹുഭുജങ്ങളുടെ സമമിതികളെ പ്രതിനിധീകരിക്കുന്നില്ല
* ഇവ ക്രമഗ്രൂപ്പുകളാണ്
* ഇവ യഥാക്രമം S_1, S_2 എന്നിവയുടെ ഉപഗ്രൂപ്പുകളല്ല

മറ്റു ഡൈഹെഡ്രൽ ഗ്രൂപ്പുകളൊന്നും തന്നെ ക്രമഗ്രൂപ്പുകളല്ല. ക്രമഗ്രൂപ്പല്ലാത്ത ഏറ്റവും ചെറിയ ഗ്രൂപ്പ് ഡൈഹെഡ്രൽ ഗ്രൂപ്പായ D_3 ആണ്. n 2-നെക്കാൾ വലുതാണെങ്കിൽ D_n സമമിതീയഗ്രൂപ്പായ S_n ന്റെ ഉപഗ്രൂപ്പാണെന്നും വരുന്നു.

D_2 ക്ലൈൻ ഗ്രൂപ്പിന് സമരൂപമാണ്.

## അവലംബം
* http://mathworld.wolfram.com/DihedralGroup.html

വർഗ്ഗം:ഗ്രൂപ്പുകൾ
തപസ്യാനന്ദസ്വാമി

thumb|തപസ്യാനന്ദസ്വാമി
കേരളീയ സംസ്കൃത പണ്ഡിതനും ഗ്രന്ഥകാരനുമായ  സന്ന്യാസി **തപസ്യാനന്ദസ്വാമി**. ഒറ്റപ്പാലം പാലാട്ടുകുടുംബത്തിലാണു ജനിച്ചത്. പ്രാഥമിക വിദ്യാഭ്യാസം ഒറ്റപ്പാലത്തായിരുന്നു. തുടർന്ന് ഉന്നതവിദ്യാഭ്യാസം മദിരാശി സർവകലാശാലയിൽ നിർവഹിച്ചു. വിദ്യാഭ്യാസാനന്തരം ശ്രീരാമകൃഷ്ണ മിഷനിൽ ബ്രഹ്മചാരിയായി ചേർന്നു. അവിടെയുണ്ടായിരുന്ന നിർമാലാനന്ദസ്വാമിയുടെ സ്വാധീനം കൊണ്ട് സന്ന്യാസത്തിൽ താത്പര്യം ജനിക്കുകയും തപസ്യാനന്ദൻ എന്ന ദീക്ഷാനാമത്തോടെ സന്ന്യാസവൃത്തി വരിക്കുകയും ചെയ്തു. തിരുവനന്തപുരം ശ്രീരാമകൃഷ്ണാശ്രമത്തിന്റെ അധ്യക്ഷപദവിയിൽ ഇരുപത്തി അഞ്ച് വർഷക്കാലം സേവനമനുഷ്ഠിച്ചു. ശാസ്തമംഗലം ശ്രീരാമകൃഷ്ണമിഷൻ ആതുരാലയം ഇന്നത്തെ നിലയിൽ പ്രസിദ്ധി നേടിയത് തപസ്യാനന്ദസ്വാമികളുടെ കാലത്താണ്. 1970-ൽ മദിരാശി ആശ്രമത്തിൽ അധ്യക്ഷപദം സ്വീകരിച്ചു പോവുകയും, അവിടെ വേദാന്ത കേസരി എന്ന ആശ്രമ പ്രസിദ്ധീകരണത്തിന്റെ (ഇംഗ്ലീഷ് മാസിക) മുഖ്യ പത്രാധിപരായി സേവനം അനുഷ്ഠിക്കുകയും ചെയ്തു.
ഇംഗ്ലീഷ് ഭാഷയിലും മലയാളത്തിലും പ്രഗല്ഭമായി എഴുതാ നും പ്രസംഗിക്കാനും നിപുണനായ ഇദ്ദേഹം നല്ലൊരു വാഗ്മിയും ഗ്രന്ഥകാരനുമാണ്. 1991 സെപ്. 28-ന് സ്വാമികൾ സമാധിയായി.

## കൃതികൾ
* ശാരദാ ദേവി (ജീവചരിത്രം), 
* ഭാഗവത പരിഭാഷ (ഇംഗ്ലീഷ്), 
* നാരായണീയം (ഇംഗ്ലീഷ് പരിഭാഷ), 
* വിവേകാനന്ദ സ്വാമികളുടെ ലഘുജീവചരിത്രം, 
* നാലു യോഗങ്ങളുടെ സംഗ്രഹം എന്നിവ ഇദ്ദേഹത്തിന്റെ പ്രധാന കൃതികളാണ്. 

## അവലംബം

## പുറത്തേയ്ക്കുള്ള കണ്ണികൾ

വർഗ്ഗം:ആത്മീയാചാര്യന്മാർ
സെഡ്.എ. അഹമ്മദ്

ഇന്ത്യൻ കമ്യൂണിസ്റ്റ് പാർട്ടിയുടെ നേതാക്കളിലൊരാളായിരുന്നു **സെഡ്.എ. അഹമ്മദ്** (1908 ഒക്ടോബർ 29 -.1999 ജനുവരി 17)

## ജീവിതരേഖ

സിയാവുദ്ദീൻ അഹമ്മദിന്റെ പുത്രനായി യു.പി.യിലെ മീർപൂർഖാസിൽ 1908 ഒക്ടോബർ 29-ന് ജനിച്ചു. നാട്ടിൽ പ്രാഥമിക വിദ്യാഭ്യാസം പൂർത്തിയാക്കിയശേഷം, അലിഗഢ് മുസ്ലിം യൂണിവേഴ്സിറ്റി, ലണ്ടനിലെ യൂണിവേഴ്സിറ്റി കോളജ്, ലണ്ടൻ സ്കൂൾ ഒഫ് ഇക്കണോമിക്സ് എന്നിവിടങ്ങളിൽ അധ്യയനം നടത്തി ബി.എ. (ഓണേഴ്സ്), ബി.എസ്.സി. എന്നീ ബിരുദങ്ങൾ നേടി; തുടർന്ന് സാമ്പത്തികശാസ്ത്രത്തിൽ പിഎച്ച്.ഡി.യും സമ്പാദിച്ചു. 1936-ൽ ഇദ്ദേഹം ഹാജ്റാ ബീഗത്തെ വിവാഹം ചെയ്തു.
1936-37 കാലത്ത് അഖിലേന്ത്യാ കോൺഗ്രസ് കമ്മിറ്റിയിലെ ഇക്കണോമിക്ക് ഇൻഫർമേഷൻ കമ്മിറ്റി സെക്രട്ടറിയായി അഹമ്മദ് പൊതുജീവിതം ആരംഭിച്ചു; തുടർന്ന് 1937 മുതൽ 47 വരെ യു.പി.യിലെ പ്രദേശ് കോൺഗ്രസ് കമ്മിറ്റി സെക്രട്ടറിയായിരുന്നു. കോൺഗ്രസ് സോഷ്യലിസ്റ്റു പാർട്ടി സ്ഥാപിതമായതോടെ, അതിന്റെ നാഷണൽ എക്സിക്യൂട്ടിവ് അംഗമായും (1937-40), 1943 മുതൽ 48 വരെ യു.പി.യിലെ കമ്യൂണിസ്റ്റുപാർട്ടി സെക്രട്ടറിയേറ്റ് അംഗമായും സേവനം അനുഷ്ഠിച്ച അഹമ്മദ്, 1951 മുതൽ 56 വരെ അതിന്റെ സെക്രട്ടറിയായിരുന്നു. 1951 മുതൽ 58 വരെ ഇന്ത്യൻ കമ്യൂണിസ്റ്റു പാർട്ടിയുടെ സെൻട്രൽ കമ്മിറ്റി അംഗമായും 1953 മുതൽ 58 വരെ പോളിറ്റ് ബ്യൂറോ അംഗമായും പാർട്ടിയുടെ അഖിലേന്ത്യാ സെക്രട്ടറിമാരിൽ ഒരാളായും അഹമ്മദ് പ്രവർത്തിച്ചു.
അഖിലേന്ത്യാ കിസാൻസഭയുടെ ജനറൽ സെക്രട്ടറിയായി 1968-ൽ ഇദ്ദേഹത്തെ തെരഞ്ഞെടുത്തു. 1958 ഏപ്രിൽ മുതൽ 1962 മാർച്ച് വരെയും 1966 ഏപ്രിൽ മുതൽ 1972 വരെയും ഇദ്ദേഹം രാജ്യസഭാംഗമായിരുന്നു.  1999 ജനുവരി 17-ന് ഇദ്ദേഹം അന്തരിച്ചു.
## കൃതികൾ
രാഷ്ട്രീയ സാമ്പത്തിക പ്രശ്നങ്ങളെക്കുറിച്ച് നിരവധി ലേഖനങ്ങൾ എഴുതിയിട്ടുണ്ട്. 1998-ൽ ഇദ്ദേഹത്തിന്റെ ഓർമക്കുറിപ്പുകളുടെ ആദ്യസഞ്ചിക പുറത്തിറങ്ങി. 

## അവലംബം

## പുറത്തേയ്ക്കുള്ള കണ്ണികൾ

വർഗ്ഗം:രാഷ്ട്രീയപ്രവർത്തകർ
വരന്തരപ്പിള്ളി

തൃശ്ശൂർ ജില്ലയിലെ ചാലക്കുടി  താലൂക്കിൽ ദേശീയപാത പുതുക്കാട് നഗരത്തിന് സമീപമാണ്  വരന്തരപ്പിള്ളി ഗ്രാമം സ്ഥിതി ചെയ്യുന്നത്. വരന്തരപ്പിള്ളി ഗ്രാമപഞ്ചായത്തിന്റെ ആസ്ഥാനമാണ്. എൻ.എച്ച്. 544-ൽ ആമ്പല്ലൂരിൽ നിന്ന് ചിമ്മിണി അണക്കെട്ടിലേക്ക് പോകുന്ന വഴിയാണ് ഈ ഗ്രാമം.വളരെക്കാലം മുമ്പ് വനപ്രദേശമായിരുന്ന ഈ പ്രദേശത്തിന്റെ പേര് വനാന്തരപ്പിള്ളിയായിരുന്നു, പിന്നീട് വരന്തരപ്പിള്ളി ആയതാണ് എന്നും വാമൊഴിയുണ്ട്. ഭൂവിസ്തൃതി കൊണ്ട് തൃശ്ശൂർ ജില്ലയിലെ തന്നെ വലിയ ഗ്രാമപഞ്ചായത്തുകളിലൊന്നാണ് വരന്തരപ്പിള്ളി ഗ്രാമപഞ്ചായത്ത്. വരന്തരപ്പിള്ളി പഞ്ചായത്തിന്റെ കവാടമായ പള്ളിക്കുന്ന് ് മുതൽ കച്ചവടകേന്ദ്രമായ വരന്തരപ്പിള്ളി, വനാതിർത്തി പങ്കിടുന്ന എച്ചിപ്പാറ വരെയുള്ള പ്രദേശങങ്ങളിൽ വിവിധ തൊഴിൽ സംസ്‌കാരങ്ങളിൽ ജനങ്ങൾ ജീവിച്ചുവരുന്നു. കച്ചവടം മുതൽ റബ്ബർ മേഖലയിൽ പണിയെടുക്കുന്നവരിലൂടെ വനവിഭവങ്ങൾ ശേഖരിക്കുന്ന ആദിവാസികൾ വരെയെത്തുന്നു ഈ പഞ്ചായത്തിലെ തൊഴിൽ വൈവിധ്യം. വർഷങ്ങൾക്കു മുമ്പ് നടന്നിട്ടുള്ള കുടിയേറ്റങ്ങളുടെ കഥ കൂടി പറയാനുണ്ട് ഈ പഞ്ചായത്തിന്. കോട്ടയം, ഇടുക്കി ജില്ലകളിൽ നിന്ന് കുടിയേറി പ്രതികൂല കാലാവസ്ഥയോടും വന്യമൃഗങ്ങളോടും എതിർത്തു നിന്ന് ജീവിതം പടുത്തുയർത്തിയവരുടെ പിൻ തലമുറ ഈ പഞ്ചായത്തിൽ വസിക്കുന്നു. ഹെക്ടർ കണക്കിന് വിസ്തൃതിയിൽ പരന്നു കിടക്കുന്ന റബ്ബർ എസ്റ്റേറ്റുകളിൽ കൂലിപ്പണിയെടുക്കാൻ മലപ്പുറം ജില്ലയിൽ നിന്ന് വന്ന പാവപ്പെട്ട ജനങ്ങളുടെ അതീവ ദയനീയമായ ജീവിതവും പാലപ്പിള്ളി എസ്റ്റേറ്റ് പാടികളിൽ ഇന്നും ജീവിക്കുന്ന പ്രായം ചെന്ന് ആളുകൾ പറഞ്ഞുതരും. അവരുടെ പിൻതലമുറ ഇന്നും ഈ എസ്റ്റേ്റ്റുകളിൽ ജോലി ചെയ്യുന്നുണ്ട്. ജലസമൃദ്ധമായ ചിമ്മിനി അണക്കെട്ടും അവിടെ നിന്ന് പുറപ്പെടുന്ന കുറുമാലിപ്പുഴയും വരന്തരപ്പിള്ളിയുടെ ജീവനാഡിയായി ഒഴുകുന്നു. പ്രസിദ്ധ സൂഫി വര്യനും പണ്ഡിതനുമായ ചെറുവാളൂർ ഹൈദ്രോസ് മുസ്‌ലിയാർ നേതൃത്വം നൽകുന്ന ദാറുതഖ്‌വാ ഇസ്ലാമിക് അക്കാദമി സ്ഥിതിചെയ്യുന്നത് ഈ ഗ്രാമത്തിലെ പുലിക്കണ്ണിയെന്ന ദേശത്താണ്.

## പ്രധാന ആരാധനാലയങ്ങൾ

* വരന്തരപ്പിള്ളി വിമലഹൃദയനാഥ പള്ളി
*വേലൂപ്പാടം വി.യൗസേപ്പിതാവിന്റെ തീർത്ഥകേന്ദ്രം
*പള്ളിക്കുന്ന് അസംപ്ഷൻ പള്ളി
*പാലയ്ക്കൽ ദേവീക്ഷേത്രം
*ശ്രീകണ്‌@േശ്വരം ക്ഷേത്രം, വരന്തരപ്പിള്ളി
*907 ശിവക്ഷേത്രം
*വരന്തരപ്പിള്ളി ജുമാമസ്ജിദ്
*907 ജാറം    

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ലക്ഷണ

ഒരു വാക്കിന്റെയോ മറ്റൊരു സ്വനസംഘാതത്തിന്റെയോ വാച്യാർഥത്തെത്തുടർന്ന് സന്ദർഭാനുഗുണമായ മറ്റൊരർഥം ദ്യോതിപ്പിക്കുന്ന ശബ്ദശക്തിയാണ് ലക്ഷണ.  ഭാരതീയ വൈയാകരണന്മാരുടെയും ആലങ്കാരികന്മാരുടെയും അഭിപ്രായത്തിൽ  അർഥബോധത്തിനു കാരണമായ മൂന്നിനം ശബ്ദവ്യാപാരങ്ങളിൽ ഒന്നാണ് **ലക്ഷണ**.  ഭാരതീയാർഥവിജ്ഞാനമനുസരിച്ച്, വാച്യാർഥം അഥവാ രൂഢാർഥം വെളിപ്പെടുത്തുന്ന 'അഭിധ',  ലാക്ഷണികാർഥം ദ്യോതിപ്പിക്കുന്ന 'ലക്ഷണ', വ്യംഗ്യാർഥം അഭിവ്യഞ്ജിപ്പിക്കുന്ന 'വ്യഞ്ജന' എന്നീ മൂന്ന് ശബ്ദവ്യാപാരങ്ങളാണുള്ളത്. ലക്ഷണാവ്യാപാരവും വ്യഞ്ജനാവ്യാപാരവും ശബ്ദത്തിന് വാച്യാതീതമായ അർഥദ്യോതനശേഷിയും സൗകുമാര്യവും നൽകുന്നു.
## ലക്ഷണാവ്യാപാരം
ഭാഷയിലെ എല്ലാ ശബ്ദങ്ങൾക്കും പ്രകരണം മുതലായ നിയമങ്ങൾക്കും വിധേയമായി സങ്കേതസിദ്ധവും യുക്തിസഹവുമായ വാച്യാർഥത്തെ പ്രകാശിപ്പിക്കുന്നതിനുള്ള അന്തഃശക്തിയാണ് അഭിധ. ഇതിൽ സൂച്യസൂചകബന്ധം അനായാസവും ഋജുവുമാണ്. ഒരു പദത്തിന്റെ നിയതമായ അർഥത്തെ സ്വീകരിച്ചുലഭിക്കുന്ന അർഥമാണ് അഭിധ. കാവ്യഭിന്നമായ വ്യവഹാരങ്ങളിലെല്ലാം വാച്യാർഥത്തെ അനാവരണം ചെയ്യുന്ന വ്യാപാരമാണിത്.  ചിലപ്പോൾ വക്താവ് പ്രത്യേകമായ ചില ഉദ്ദേശ്യങ്ങൾ മുൻനിർത്തി വാക്കിനെ വാച്യാർഥത്തിൽനിന്ന് വ്യതിചലിപ്പിക്കുകയും അയുക്തികമായ ഒരു ഭാഷാഘടന രൂപപ്പെടുത്തുകയും ചെയ്യും. മുഖ്യാർഥത്തെ ചെറുത്തു നിൽക്കുന്ന ഈ ഭാഷാരൂപം അപരിചിതത്വംകൊണ്ട് ശ്രോതാവിനു കൗതുകകരവും ഭ്രാന്തിജനകവുമാകും. അവിടെ വാക്കും വാച്യാർഥവും വിഘടിച്ചുനിൽക്കുകയും അവയ്ക്കിടയിൽ ഒരു വിടവു ദൃശ്യമാവുകയും ചെയ്യും. ഇങ്ങനെ അയുക്തികതകൊണ്ട് ബാധിതാർഥകമായി അപരിചിതമായിത്തീരുന്ന ശബ്ദത്തെ നിരസിച്ച് തത്സ്ഥാനത്ത് മറ്റൊരു ശബ്ദം സങ്കല്പിച്ച് യുക്തിഭദ്രമായ ഒരു പരിചിതാർഥം കണ്ടെത്തുവാൻ ശ്രോതാവിനു ശ്രമിക്കേണ്ടതായി വരും. ശബ്ദമാണ് ഈ ശ്രമത്തിനു ഹേതുവെന്നതുകൊണ്ട് അതിനെ ശബ്ദത്തിന്റെ വ്യാപാരമെന്നു പറയുന്നു. ഈ വ്യാപാരമാണ് ലക്ഷണ.  ലക്ഷണാവ്യാപാരത്തിന്റെ ഫലമായി യുക്തിസഹമായ ഒരർഥം പ്രതീതമാകും. ഇതാണ് ലക്ഷ്യാർഥം.

ഉദാഹരണമായി 'ഗംഗയിലെ കുടിൽ' എന്ന ഒരു കാവ്യപ്രയോഗം പരിഗണിക്കാം.  'ഗംഗയിലെ കുടിൽ' എന്ന പ്രയോഗത്തെ ലക്ഷണാവ്യാപാരം മുഖേന അർഥം ലഭിക്കേണ്ട ഒരു പ്രയോഗമായി ആലങ്കാരികന്മാർ അവതരിപ്പിക്കുന്നു. ഗംഗയിൽ കുടിൽ അസംഗതമാവുകയും ഗംഗാതീരത്തെ കുടിൽ എന്നാണ് ലക്ഷ്യമെന്നറിയുകയും ചെയ്യുന്നു. ഇത് ലാക്ഷണികാർഥമാണ്.

ഗംഗാതീരത്തെ കുടിൽ എന്നു പറയാതെ ഗംഗയിലെ കുടിൽ എന്നു പറഞ്ഞത് അവിടത്തെ ശീതളിമ, പാവനത്വം തുടങ്ങിയവ വ്യഞ്ജിപ്പിക്കുന്നതിനാണെങ്കിൽ വ്യംഗ്യാർഥമായി ഇതുകൂടി ലഭിക്കുന്നു. വാച്യമായി പറയാതെ ഒരു ആശയം വ്യഞ്ജനാവ്യാപാരംവഴി ലഭിക്കുന്നതിന് ഉദാഹരണമാണിത്. 

ചുരുക്കത്തിൽ, വാക്കുകൾ നേരിട്ട് അർഥം നൽകാതെ വരുമ്പോൾ ലഭിക്കുന്നതാണ് ലക്ഷണയിലൂടെയുള്ള ലക്ഷ്യാർഥം. അതായത്, അഭിധവഴിയുള്ള വാച്യാർഥത്തിനു തടസ്സം വരുമ്പോൾ പിന്നെ നമുക്ക് ലഭിക്കുന്നത് ലക്ഷ്യാർഥമാണ്.  

## ലക്ഷണകൾ
സവിശേഷമായ ചില അർഥച്ഛായകളെ ശ്രോതാവിന്റെ ശ്രദ്ധയിലേക്ക് പുരഃക്ഷേപിക്കാനുള്ള ഒരു തന്ത്രമാണ് ലക്ഷണ. കാവ്യങ്ങളിൽ ലക്ഷണാവ്യാപാരം വളരെയധികം ദൃശ്യമാണ്. ബാധിതാർഥകമായ ശബ്ദത്തിൽനിന്ന് പിൻതിരിഞ്ഞ് ശ്രോതാവ് മറ്റൊരർഥം അന്വേഷിക്കുമ്പോൾ പ്രയുക്തശബ്ദത്തോട് ഏതെങ്കിലും തരത്തിൽ ബന്ധപ്പെട്ട ഒരർഥമണ്ഡലത്തിലേക്കാണ് സ്വാഭാവികമായും നീങ്ങുന്നത്. സാദൃശ്യം, സംയോഗം, സമവായം, വൈപരീത്യം, ക്രിയായോഗം എന്നിങ്ങനെ അഞ്ചു സംബന്ധങ്ങൾ പ്രാചീനർ നിർദ്ദേശിച്ചിട്ടുണ്ട്. 
### ഗൗണി
സാദൃശ്യാസ്പദമായ ലക്ഷണയാണ് ഗൗണി. ഉപമ, രൂപകം മുതലായ സാമ്യമൂലാലങ്കാരങ്ങൾ ഗൗണീലക്ഷണയുടെ രൂപഭേദങ്ങളാണ്. 
### ശുദ്ധ
മറ്റു ബന്ധങ്ങളെ ആസ്പദമാക്കിയുള്ളത് ശുദ്ധ. അപ്രസ്തുതപ്രശംസാലങ്കാരം ശുദ്ധലക്ഷണയുടെ രൂപഭേദങ്ങളിലൊന്നാണ്.
വ്യഞ്ജന

ശബ്ദത്തിന്റെ അർഥജനകമായ മൂന്നു വ്യാപാരങ്ങളിൽ ഒന്നാണ് **വ്യഞ്ജന**. ഭാരതീയാർഥവിജ്ഞാനമനുസരിച്ച്, വാച്യാർഥം അഥവാ രൂഢാർഥം വെളിപ്പെടുത്തുന്ന 'അഭിധ', ലാക്ഷണികാർഥം ദ്യോതിപ്പിക്കുന്ന 'ലക്ഷണ', വ്യംഗ്യാർഥം അഭിവ്യഞ്ജിപ്പിക്കുന്ന 'വ്യഞ്ജന' എന്നീ മൂന്ന് ശബ്ദവ്യാപാരങ്ങളാണുള്ളത്. ലക്ഷണാവ്യാപാരവും വ്യഞ്ജനാവ്യാപാരവും ശബ്ദത്തിന് വാച്യാതീതമായ അർഥദ്യോതനശേഷിയും സൗകുമാര്യവും നൽകുന്നു.
## വ്യഞ്ജനാവ്യാപാരം
ശബ്ദത്തിന് അഥവാ വാചകത്തിന് അഭിധ, ലക്ഷണ, വ്യഞ്ജന എന്ന് മൂന്ന് വ്യാപാരങ്ങളാണ് പ്രസിദ്ധമായുള്ളത്. ഒരു പദത്തിന്റെ നിയതമായ അർഥത്തെ സ്വീകരിച്ചുലഭിക്കുന്ന അർഥമാണ് അഭിധ. കാവ്യഭിന്നമായ വ്യവഹാരങ്ങളിലെല്ലാം വാച്യാർഥത്തെ അനാവരണം ചെയ്യുന്ന വ്യാപാരമാണിത്. അഭിധാവ്യാപാരം അസംഗതമാകുന്ന ചില ശബ്ദപ്രയോഗങ്ങൾ ലക്ഷണാവ്യാപാരത്തിന് സാംഗത്യമേകുന്നു. 'ഗംഗയിലെ കുടിൽ' എന്ന പ്രയോഗത്തെ ലക്ഷണാവ്യാപാരം മുഖേന അർഥം ലഭിക്കേണ്ട ഒരു പ്രയോഗമായി ആലങ്കാരികന്മാർ അവതരിപ്പിക്കുന്നു. ഗംഗയിൽ കുടിൽ അസംഗതമാവുകയും ഗംഗാതീരത്തെ കുടിൽ എന്നാണ് ലക്ഷ്യമെന്നറിയുകയും ചെയ്യുന്നു. ഇത് ലാക്ഷണികാർഥമാണ്. ഗംഗാതീരത്തെ കുടിൽ എന്നു പറയാതെ ഗംഗയിലെ കുടിൽ എന്നു പറഞ്ഞത് അവിടത്തെ ശീതളിമ, പാവനത്വം തുടങ്ങിയവ വ്യഞ്ജിപ്പിക്കുന്നതിനാണെങ്കിൽ വ്യംഗ്യാർഥമായി ഇതുകൂടി ലഭിക്കുന്നു. വാച്യമായി പറയാതെ ഒരു ആശയം വ്യഞ്ജനാവ്യാപാരംവഴി ലഭിക്കുന്നതിന് ഉദാഹരണമാണിത്. ഇതുപോലെ അലങ്കാരവും രസം, ഭാവം തുടങ്ങിയവയും വ്യഞ്ജനാവ്യാപാരംവഴി ലഭ്യമാണ്. രസാവിഷ്കരണത്തിന് വ്യഞ്ജനാവ്യാപാരം അനുപേക്ഷണീയവുമാണ്. 

കുമാരസംഭവത്തിൽ പരമശിവന്റെ ഗുണഗണങ്ങൾ നാരദൻ ഹിമവാനോടു പറയുന്നതു കേട്ടുനില്ക്കുന്ന പാർവതി നമ്രമുഖിയായി കയ്യിലിരുന്ന താമരയുടെ ഇതളുകൾ എണ്ണിക്കൊണ്ടിരുന്നു എന്ന പ്രസിദ്ധമായ പദ്യം പാർവതിയുടെ ലജ്ജയെ വ്യഞ്ജിപ്പിക്കുന്നു.
'ഏവം വാദിനി ദേവർഷൗ പാർശ്വേപിതുരധോമുഖീ
ലീലാകമലപത്രാണിഗണയാമാസ പാർവതീ'.
ഈ രീതിയിൽ ഭാവാവിഷ്കരണത്തിനും രസാവിഷ്കരണത്തിനും മഹാകവികൾ സ്വീകരിക്കുന്നത് വ്യഞ്ജനാവ്യാപാരത്തെയാണ്. വാച്യാർഥമായി ഭാവവും രസവും മനോഹരമായി ആവിഷ്കരിക്കാൻ സാധിക്കില്ല എന്നും കവികൾ മനസ്സിലാക്കിയിരുന്നു. ഇവിടെ അഭിധ അഥവാ വാക്യാർഥം മറ്റൊരു മനോഹരമായ അർഥത്തെ (ഭാവത്തെ) വ്യഞ്ജിപ്പിക്കുന്നതിനാൽ അഭിധാമൂലധ്വനി എന്നറിയപ്പെടുന്നു. ഗംഗയിൽ കുടിൽ എന്ന വാക്യത്തിൽ ലാക്ഷണികാർഥം വ്യഞ്ജകമായി മാറുന്നത് ലക്ഷണാമൂലധ്വനി എന്നും അറിയപ്പെടുന്നു. 

ദശരൂപകകർത്താവായ ധനഞ്ജയനും ദശരൂപകവ്യാഖ്യാതാവായ ധനികനും അഭിധയെയും അതിന്റെ തുടർച്ചയായി ലഭിച്ച ലക്ഷണാവ്യാപാരത്തെയും വ്യഞ്ജനാവ്യാപാരത്തെയും അഭിധയായിത്തന്നെ അഥവാ അഭിധയുടെ അർഥവ്യാപ്തി മാത്രമായി പരിഗണിക്കുന്നു. ഇതിന് താത്പര്യാർഥം എന്ന് ഇവർ പേരു നല്കുന്നു. അഭിധയെയും ലക്ഷണയെയും വ്യഞ്ജനയെയും അഭിധായകത്വം എന്ന ശബ്ദവ്യാപാരമായി പരിഗണിക്കുന്ന ഭട്ടനായകനാകട്ടെ, സാധാരണീകരണത്തിനു സഹായകമായി ഭാവകത്വ വ്യാപാരത്തെയും രസാസ്വാദത്തിനു സഹായകമായി ഭോജകത്വ വ്യാപാരത്തെയും പ്രത്യേകം ശബ്ദവ്യാപാരങ്ങളായി വിശദീകരിക്കുന്നു.
ഉബുണ്ടു ഫൗണ്ടേഷൻ

കാനോനിക്കൽ ലിമിറ്റഡിന്റെ വാണിജ്യ പദ്ധതികളിൽ നിന്നും സ്വതന്ത്രമായി ഉബുണ്ടു ഓപ്പറേറ്റിംഗ് സിസ്റ്റം വികസിപ്പിക്കാൻ വേണ്ടി മാർക്ക് ഷട്ടിൽവർത്തും കാനോനിക്കൽ ലിമിറ്റഡും ചേർന്ന് സ്ഥാപിച്ച ദീർഘകാല ലാഭരഹിത സംഘടനയാണ് **ഉബുണ്ടു ഫൗണ്ടേഷൻ**. ഇതിന്റെ പ്രവർത്തന മൂലധനം ഷട്ടിൽവർത്ത് സംഭാവന ചെയ്ത ഒരു കോടി ഡോളറായിരുന്നു.

കാനോനിക്കൽ ലിമിറ്റഡിന്റെ സ്ഥാപകൻ കൂടിയായ മാർക്ക് ഷട്ടിൽവർത്ത് തന്നെയാണ് നിലവിലെ ഉപദേശ്യ കാര്യ സമിതി അധ്യക്ഷൻ. ഉബുണ്ടു സാമൂഹ്യസമിതിയിലേയും ഉബുണ്ടു സാങ്കേതികസമിതിയിലേയും തെരെഞ്ഞെടുക്കപ്പെട്ടവർ അംഗങ്ങളായും ഉപദേശ്യ കാര്യ സമിതിയിൽ ഉണ്ട്.

2008ഓടെ ഉബുണ്ടു സമൂഹത്തിൽ നിന്ന് ഉബുണ്ടു ഫൗണ്ടേഷനിലേക്ക് തൊഴിലാളികളെ എടുക്കും എന്ന് പ്രഖ്യാപിച്ചിരുന്നെങ്കിലും ഇത് വരെ പ്രവർത്തനങ്ങളൊന്നും നടന്നിട്ടില്ല. കാനോനിക്കൽ ഉബുണ്ടു നിർമ്മാണം നിർത്തുകയാണെങ്കിൽ ഉപയോഗിക്കാനുള്ള അടിയന്തര സാമ്പത്തിക സഹായമായാണ് ഉബുണ്ടു ഫൗണ്ടേഷനെ ഷട്ടിൽവർത്ത് വിശേഷിപ്പിച്ചത്.

## അവലംബം

## പുറത്തേക്കുള്ള കണ്ണികൾ
*ഉബുണ്ടു ഫൗണ്ടേഷൻ ഉബുണ്ടു.കോമിൽ 
*ഉബുണ്ടു സാമൂഹ്യ സമിതി 
*ഉബുണ്ടു സാങ്കേതിക സമിതി 
*ഉബുണ്ടു പുതിയ ഊർജ്ജങ്ങൾ
*ഉബുണ്ടു ഫൗണ്ടേഷനും ഡെബിയാനും 
*ഉബുണ്ടു ഫൗണ്ടേഷൻ പുറത്തിറങ്ങിയ വാർത്ത

വർഗ്ഗം:ഉബുണ്ടു
ഭൗതികരസതന്ത്രം

പദാർഥങ്ങളുടെ ആന്തരികഘടനയെപ്പറ്റിയും അവയുടെ സ്ഥിരതയെപ്പറ്റിയും അതിന്റെ കാരണങ്ങളെപ്പറ്റിയും പ്രതിപാദിക്കുന്ന രസതന്ത്രശാഖയാണ് **ഭൗതികരസതന്ത്രം** (physical chemistry). രസതന്ത്രത്തിന്റെ മൂന്ന് പ്രധാന ശാഖകളിലൊന്നാണിത്.

വർഗ്ഗം:രസതന്ത്രം
വർഗ്ഗം:ഭൗതികരസതന്ത്രം
സമമിതീയഗ്രൂപ്പ്

ഒരു പരിബദ്ധഗണത്തിലെ അംഗങ്ങളുടെ എല്ലാ ക്രമചയങ്ങളുടെയും ഗ്രൂപ്പാണ് **സമമിതീയഗ്രൂപ്പ്** (symmetric group). ക്രമചയമിശ്രണം (composition of permutations) ആണ് ഈ ഗ്രൂപ്പിലെ ദ്വയാങ്കസംക്രിയ. n അംഗങ്ങളുടെ ക്രമചയങ്ങളുടെ സമമിതീയഗ്രൂപ്പിനെ S_n എന്ന ചിഹ്നം കൊണ്ട് സൂചിപ്പിക്കുന്നു. n വസ്തുക്കളുടെ ക്രമചയങ്ങളുടെ എണ്ണം **[[ഫാക്റ്റോറിയൽ|n!]]** ആയതിനാൽ ഈ ഗ്രൂപ്പിലെ അംഗങ്ങളുടെ എണ്ണവും n! തന്നെ.

## സവിശേഷതകൾ
*കെയ്ലിയുടെ ഗ്രൂപ്പ് സിദ്ധാന്തം അനുസരിച്ച് ഏതൊരു പരിബദ്ധഗ്രൂപ്പും ആ ഗ്രൂപ്പിലെ അംഗങ്ങളുടെ സമമിതീയഗ്രൂപ്പിന്റെ ഉപഗ്രൂപ്പായിവരും
*n മൂന്നിൽ കൂടുതലാണെങ്കിൽ S_n ചാക്രികമോ ക്രമനിയമമനുസരിക്കുന്നതോ അല്ല.
*സമമിതീയഗ്രൂപ്പായ S3 ഡൈഹെഡ്രൽ ഗ്രൂപ്പായ D3 ക്ക് സമരൂപമാണ്.
*n > 1 ആണെങ്കിൽ പ്രത്യാവർത്തിഗ്രൂപ്പ് സമമിതീയഗ്രൂപ്പിന്റെ സൂചകാങ്കം 2 ആയുള്ള ക്രമവിനിമയക ഉപഗ്രൂപ്പ് ആണ്.

## അവലംബം
* http://mathworld.wolfram.com/SymmetricGroup.html

വർഗ്ഗം:ഗ്രൂപ്പുകൾ
ശൂന്യഗണം

ഒരു അംഗം പോലും ഇല്ലാത്ത ഗണത്തെയാണു ഗണസിദ്ധാന്തത്തിൽ **ശൂന്യഗണം** എന്നു വിളിക്കുന്നത്.

## അവലംബം
*ഹാൽമോസ്, പോൾ, *[[Naive Set Theory (book)|നേറ്റീവ് സെറ്റ് തിയറി]]*. പ്രിൻസ്ടൺ, ന്യൂ ജേഴ്സി: ഡി. വാൻ നോസ്ട്രാൻഡ് കമ്പനി, 1960. റീപ്രിന്റഡ് ബൈ സ്പ്രിംഗർ വെർലാഗ്, ന്യൂ യോർക്ക്, 1974. ISBN 0-387-90092-6 (സ്പ്രിംഗർ-വെർലാഗ് എഡിഷൻ). റീപ്രിന്റഡ് ബൈ മാർട്ടിനോ ഫൈൻ ബുക്ക്സ്, 2011. ISBN 978-1-61427-131-4 (പേപ്പർബാക്ക്).
*

വർഗ്ഗം:ഗണസിദ്ധാന്തം
ചെകിള

ജലജീവികളുടെ ശ്വസനാവയവമാണു **ചെകിള** അഥവാ **ശകുലം** (Gill). ജലത്തിൽ നിന്നും ഓക്സിജൻ സ്വീകരിക്കാനും കാർബൺ ഡയോക്സൈഡ് പുറത്തു വിടാനും ശകുലങ്ങൾ സഹായിക്കുന്നു.  ചില ഇനം ജീവികളുടെ ചെകിള നനഞ്ഞു ഇരുന്നാലും ഇവയ്ക്കു അന്തരീക്ഷത്തിൽ ഉള്ള ഓക്സിജൻ വലിച്ചെടുക്കാൻ പറ്റും .  

## സ്ഥാനം
ചെകിള ഉള്ള ജീവികളിൽ ചെകിള ശരീരത്തിന് ഉള്ളിലോ അല്ലെക്കിൽ പുറത്തോ കാണാം . മത്സ്യങ്ങളിലെ ചെകിള അവയുടെ ഉള്ളിലാണ് എന്നാൽ ചില ജീവികളിൽ ഇവ പുറത്താണ് ഉദാഹരണം ചില സലമാണ്ടരുകളും ശരീരത്തിന് പുറത്തു ചെകിള ഉള്ള വാൽമാക്രികളും ആണ് .
 

## അവലംബം

## പുറത്തേക്കുള്ള കണ്ണികൾ
https://www.boundless.com/biology/textbooks/boundless-biology-textbook/the-respiratory-system-39/systems-of-gas-exchange-219/skin-gills-and-tracheal-systems-831-12074/ 
http://people.eku.edu/ritchisong/342notes8.html 
വർഗ്ഗം:ശരീരാവയവങ്ങൾ
ഊരാളർ

ക്ഷേത്രങ്ങളുടേയും ബ്രാഹ്മണഗ്രാമങ്ങളുടേയും ഭരണ നിയന്തണം കയ്യാളുന്നവരാണ് **ഊരാളർ** എന്നുവിളിക്കപ്പെടുന്നവർ.ബ്രാഹ്മണ ഗ്രാമങ്ങളുടെ യോഗത്തിരി നമ്പൂതിരിമാർ ആയിരുന്നു അതിനു പുറമേ നായർ, തീയ്യർ തുടങ്ങി സമുദായക്കാർക്കും അവരുടേതായ ക്ഷേത്രങ്ങളിലും കാവുകളിലും ഊരായ്മ അവകാശം ഉണ്ടായിരുന്നു.

## ചരിത്രം
വ്യാപകമായ അധികാരങ്ങളായിരുന്നു പണ്ടുകാലത്ത് ഊരാളർക്ക് ഉണ്ടായിരുന്നത്. ഊരാളർ കുടിയാന്മാരുടെ സ്ത്രീകളെ സ്വീകരിക്കരുതെന്ന് (കട്ടിലേറ്റരുതെന്ന്) കൽപ്പനയുണ്ടായിട്ടുണ്ട്. 

കേരളചരിത്രത്തിൽ പലപ്പോഴും ഊരാള വ്യവസ്ഥിതി ക്ഷയിച്ചിട്ടുണ്ട്. കൊച്ചിക്കുമേൽ സാമൂതിരിക്കുണ്ടായിരുന്ന ആധിപത്യം 1762-ൽ അവസാനിക്കുകയുണ്ടായി. നമ്പൂതിരിമാരും നായന്മാരും കൈയടക്കി ഭരിച്ചുപോന്ന ക്ഷേത്രങ്ങൾ രാജാവ് ഇതോടെ പിടിച്ചെടുത്തു. ഇതംഗീകരിക്കാതിരുന്ന തൃശൂർ വടക്കുന്നാഥ ക്ഷേത്രത്തിലെ മൂപ്പൻ നമ്പൂതിരിയ്ക്ക് മരണശിക്ഷ നൽകുകയുണ്ടായി. കൊച്ചിയിൽ നാട്ടുപ്രമാണിമാർക്ക് കൊടുത്തിരുന്ന 61 ഊരാളദേവസ്വങ്ങളും 61 വഴിപാടുദേവസ്വങ്ങളും പിന്നീട് സർക്കാർദേവസ്വമാക്കി.  

ദിവാനായിരുന്ന കേണൽ മൺറോ കൊച്ചിയുടെയും  തിരുവിതാംകൂറിന്റെയും ദിവാനായപ്പോൾ എല്ലാ ദേവസ്വങ്ങളും ഏറ്റെടുക്കാൻ ശുപാർശ ചെയ്തു. വരവ് പൊതുഖനാവിലേയ്ക്ക് നൽകാനും ക്ഷേത്രനടത്തിപ്പിനുള്ള ചെലവ് സർക്കാർ കൊടുക്കാനും ഇതെത്തുടർന്ന് തിരുവിതാംകൂറിൽ ഗൗരി പാർവതിബായ് ഉത്തരവിട്ടു. 

കൊച്ചിയിലും തിരുവിതാംകൂറിലും സർക്കാർ ദേവസ്വങ്ങളുടെ നടത്തിപ്പുകാരൻ സർക്കാർ നിയമിക്കുന്ന സൂപ്രണ്ടായിരുന്നു. 1926-ൽ സ്ഥാനപ്പേര് കമ്മീഷനെന്നാക്കി. തിരു-കൊച്ചി സംയോജനത്തോടെ 1950ൽ തിരു-കൊച്ചി റിലീജ്യസ് ഇൻസ്റ്റിറ്റ്യൂഷൻസ് ചട്ടമുണ്ടാക്കി. അതുപ്രകാരം ക്ഷേത്രങ്ങളുടെയെല്ലാം നടത്തിപ്പുചുമതല ജനായത്ത ഭരണകൂടത്തിന്മേലായി.

## അവലംബം
 

വർഗ്ഗം:ഹൈന്ദവം
വർഗ്ഗം:കേരളചരിത്രം
വിളക്കുംതറ മൈതാനം

കണ്ണൂർ നഗരത്തിൽ ബർണ്ണാശ്ശേരിക്ക് അടുത്ത് ഉള്ള പഴയ മൈതാനം **വിളക്കുംതറ മൈതാനം** എന്ന പേരിലാണു അറിയപ്പെടുന്നത്.കോട്ടമൈതാനം എന്നും ഇതറിയപ്പെട്ടിരുന്നു.ഇവിടെയുള്ള വിളക്കും തറ പാപ്പിനിശ്ശേരിയിലെ സാമുവൽ ആറോൻ പണിതഎതാണ്. ഇവിടെ വച്ച് ഭാരതീയൻ നടത്തിയ പ്രസംഗത്തെതുടർന്ന് അറസ്റ്റിലായി.

വർഗ്ഗം:കണ്ണൂർ ജില്ല
ഉബുണ്ടു ടിവി

സ്മാർട്ട് ടിവികൾക്കായുള്ള ഒരു സ്വതന്ത്ര ഓപ്പറേറ്റിംഗ് സിസ്റ്റമാണ് **ഉബുണ്ടു ടിവി**. ഉബുണ്ടുവിൽ നിന്ന് വികസിപ്പിച്ചെടുത്ത ഈ  ഓപ്പറേറ്റിംഗ് സിസ്റ്റം, ക്യൂട്ടി ആപ്ലികേഷൻ ചട്ടക്കൂടിൽ നിർമ്മിച്ചെടുത്ത യൂണിറ്റി 2ഡി സമ്പർക്കമുഖമാണ് ഉപയോഗിക്കുന്നത്. സാധാരണ വീടുകളിൽ റിമോട്ട് കൺട്രോൾ ഉപയോഗിച്ച് പ്രവർത്തിപ്പിക്കാവുന്ന രീതിയിലാണ് ഉബുണ്ടു ടിവി വികസിപ്പിച്ചെടുത്തിട്ടുള്ളത്.

ഉബുണ്ടു ലിനക്സിൽ നിന്നുള്ള വ്യുൽപ്പന്നമായ ഉബുണ്ടു ടിവി, എംബെഡഡ് ഉപകരണങ്ങൾക്കായി പ്രത്യേകം നിർമ്മിക്കപ്പെട്ടതും ടെലിവിഷനുമായി സമന്വയിച്ച് ചേരുന്നതുമാണ്. 2012 സെസിലാണ് *മനുഷ്യജീവികൾക്കായുള്ള ടിവി* എന്ന മുദ്രാവാക്യവുമായി കാനോനിക്കൽ ഉബുണ്ടു ടിവി പുറത്തിറക്കുന്നത്. 2012 മൊബൈൽ വേൾഡ് കോൺഗ്രസിലും ഉബുണ്ടു ടിവി പ്രദർശിപ്പിക്കപ്പെടുകയുണ്ടായി. ഉബുണ്ടു ഫോർ ആൻഡ്രോയ്ഡ് ഉപകരണങ്ങൾ ടിവിയുമായി ഘടിപ്പിക്കപ്പെടുമ്പോൾ ഉബുണ്ടു ടിവി സമ്പർക്കമുഖമാണ് ഉപയോഗിക്കുക.

## സവിശേഷതകൾ
* ഉബുണ്ടു 12.04നെ അടിസ്ഥാനമാക്കിയായിരുന്നു ഉബുണ്ടു ടിവി.
* ഉബുണ്ടു ടിവിയിൽ സ്വന്തമായൊരു ചലച്ചിത്ര ചന്തയുണ്ടാകും.
* വീഡിയോകൾ റെക്കോഡ് ചെയ്യാനും കാണാനും സാധിക്കും.
* ഡിവിഡി-വീഡിയോ, ബ്ലു-റേ ഡിസ്ക് പിന്തുണയുണ്ടാകും.
* ടച്ച് സ്ക്രീൻ അനുരൂപിയായിരിക്കും.
* എല്ലാവിധ മാനക ഭൗമ, കേബിൾ, കൃത്രിമോപഗ്രഹ ബ്രോഡ്കാസ്റ്റുകൾക്കും പിന്തുണയുണ്ടാകും.
* കമ്പ്യൂട്ടറുകളിൽ നിന്ന് സംഗീതം, ചിത്രങ്ങൾ, ചലച്ചിത്രങ്ങൾ എന്നിവ സ്ട്രീം ചെയ്ത് കാണാം.
* ഉബുണ്ടു ടിവിക്കായി നിർമ്മിക്കപ്പെട്ട ആപ്ലികേഷനുകൾ പ്രവർത്തിപ്പിക്കാം.

## ഇതും കൂടി കാണുക
* ഉബുണ്ടു ഫോർ ആൻഡ്രോയ്ഡ്
* ഉബുണ്ടു
* ഗൂഗിൾ ടി.വി

## അവലംബം

## പുറത്തേക്കുള്ള കണ്ണികൾ
* 
* ഉബുണ്ടു ടിവി ലോഞ്ച്പാഡിൽ
* 

വർഗ്ഗം:ഉബുണ്ടു
ഉരി

പഴയകാലത്ത് നിലനിന്നിരുന്ന ഒരു അളവ്.ധാന്യങ്ങൾ അളക്കാനാണ് ഇത് ഉപയോഗിച്ചിരുന്നത്.നാഴിയുടെ പകുതിയാണ് **ഉരി**.അരക്കുപ്പി ദ്രാവകത്തിനും ഉരി എന്നു പറയും.രണ്ട് ഒഴക്ക് അല്ലെങ്കിൽ ആഴക്ക് ഉരി.നാലു നാഴി ഒരു സേർ

വർഗ്ഗം:അളവുകൾ
സേർ

ധാന്യങ്ങൾ അളക്കാൻ ഇന്ത്യയിൽ പണ്ടുകാലത്ത് ഉപയോഗിച്ചിരുന്ന അളവാണ് **സേർ**. മരം കൊണ്ട് ഉണ്ടാക്കിയ അളവുപാത്രമായിരുന്നു ഉപയോഗിച്ചിരുന്നത്. നാലു നാഴി ആണ് ഒരു സേർ. ഇത് ഇപ്പോൾ നിലവിലില്ല 1871-ൽ ഇത് ഒരു ലിറ്ററായി (1.06&nbsp;ക്വാർട്ടുകൾ) നിജപ്പെടുത്തി. ഇരുപതാം നൂറ്റാണ്ടിൽ ഇന്ത്യയിൽ മെട്രിക് സിസ്റ്റം സ്വീകരിച്ചതോടെ ഇത് കാലഹരണപ്പെട്ടു.  

## ഇതും കാണുക
*ദക്ഷിണേഷ്യയിലെ പരമ്പരാഗത അളവു‌തൂക്കങ്ങൾ

## അവലംബം

വർഗ്ഗം:അളവുപകരണങ്ങൾ
തേങ്ങയേറും പാട്ടും

വേട്ടയ്ക്കൊരുമകൻ,അയ്യപ്പൻ തുറ്റങ്ങിയ ദേവതമാരുടെ അമ്പലങ്ങളിലും കാവുകളിലും നടത്താറുള്ള ഒരു വിശേഷാടിയന്തിരമാണു **തേങ്ങ പൊളിയും പാട്ടൂം** 
(തേങ്ങയേറും പാട്ടും).

വർഗ്ഗം:കേരളത്തിലെ ഹൈന്ദവാചാരങ്ങൾ
തിരുവണ്ണാമലൈ

തമിഴ്‌നാട്ടിലെ തിരുവണ്ണാമലൈ ജില്ലയുടെ ആസ്ഥാനമാണ് **തിരുവണ്ണാമലൈ** (തമിഴ്:திருவண்ணாமலை). തമിഴ്നാട്ടിലെ ഒരു പ്രധാന തീർഥാടന-വാണിജ്യ-വിനോദസഞ്ചാര കേന്ദ്രവും മുഖ്യ കാർഷികോത്പാദന കേന്ദ്രവും ആണ് ഈ പട്ടണം. ഒരു റോഡ്-റെയിൽ ഗതാഗത കേന്ദ്രമെന്ന നിലയിലും ഈ പട്ടണം ശ്രദ്ധേയമാണ്. നെല്ലും നിലക്കടലയുമാണ് ഇവിടത്തെ മുഖ്യ കാർഷികോത്പ്പന്നങ്ങൾ. കൃഷിക്കു പുറമേ കോഴി-കന്നുകാലി വളർത്തലും വ്യാപകമായിട്ടുണ്ട്. തിരുവണ്ണാമലൈ പട്ടണത്തിലെ പ്രസിദ്ധമായ അരുണാചലേശ്വർ ക്ഷേത്രത്തിൽ വർഷംതോറും അരങ്ങേറാറുള്ള കാർത്തികോത്സവം പതിനായിരങ്ങളെ ആകർഷിക്കുന്നു.

മലനിരകളും സമതലങ്ങളും സമന്വയിക്കുന്ന ഭൂപ്രകൃതിയാണ് തിരുവണ്ണാമലൈ ജില്ലയുടേത്. തിരുവണ്ണാമലൈ എന്ന നാമം തന്നെ ഈ ഭൂപ്രദേശത്തിൽ മലനിരകൾക്കുള്ള സാന്നിധ്യത്തെ സൂചിപ്പിക്കുന്നു. മലനിരകളിൽ ജാവാദിക്കുന്നുകൾക്കാണ് പ്രഥമസ്ഥാനം. ജില്ലയുടെ കി.ഭാഗത്തെ വളക്കൂറുള്ള സമതലപ്രദേശം ഒരു കാർഷിക ഗ്രാമമായി വികസിച്ചിരിക്കുന്നു. ചെയ്യാർ, സൌത് പെന്നാർ, പാലാർ എന്നിവയാണ് ജില്ലയിലെ മുഖ്യ നദികൾ. മലമ്പ്രദേശങ്ങളിൽ തേക്ക്, വെൺതേക്ക്, കാറ്റാടി, മുള തുടങ്ങിയ വൃക്ഷങ്ങൾ സമൃദ്ധമായി വളരുന്നു.

തിരുവണ്ണാമലൈ ജില്ലയിലെ ജനങ്ങളുടെ മുഖ്യ ഉപജീവന മാർഗ്ഗം കൃഷിയാണ്; മുഖ്യ വിള നെല്ലും. നാണ്യവിളകളിൽ നിലക്കടലയ്ക്കാണ് പ്രഥമസ്ഥാനം. കന്നുകാലി വളർത്തലിനും ഇവിടെ അപ്രധാനമല്ലാത്ത സ്ഥാനമുണ്ട്. വ്യാവസായികമായി പിന്നോക്കം നില്ക്കുന്ന ഈ ജില്ലയിൽ നെയ്ത്ത് മുഖ്യ കുടിൽ വ്യവസായമായി വികസിച്ചിരിക്കുന്നു. ജില്ലയിൽ ഉത്പാദിപ്പിക്കുന്ന നെല്ല്, നിലക്കടല, പട്ടു സാരികൾ തുടങ്ങിയവയ്ക്ക് ജില്ലയ്ക്കകത്തും പുറത്തും ഗണ്യമായ വാണിജ്യ പ്രാധാന്യമുണ്ട്.

തമിഴാണ് ജില്ലയിലെ മുഖ്യ വ്യവഹാര ഭാഷ. ഹിന്ദു, ക്രിസ്ത്യൻ, മുസ്ലീം വിഭാഗങ്ങൾ ഇടകലർന്നു വസിക്കുന്ന ഈ ജില്ലയിൽ വിവിധമതസ്ഥരുടേതായ നിരവധി ആരാധനാ കേന്ദ്രങ്ങളും ഏതാനും വിദ്യാഭ്യാസ സ്ഥാപനങ്ങളുമുണ്ട്.

തിരുവണ്ണാമലൈ ജില്ലയിൽ പ്രസിദ്ധമായ ഒരു ശിവക്ഷേത്രം സ്ഥിതിചെയ്യുന്നുണ്ട്. തേജോലിംഗരൂപത്തിലുള്ള ഇവിടത്തെ പ്രതിഷ്ഠാ മൂർത്തി അരുണാചലേശ്വരൻ എന്ന പേരിൽ പ്രസിദ്ധമാണ്.

പരമശിവന്റെ വാമഭാഗം അലങ്കരിക്കുന്നതിനുവേണ്ടി ശ്രീ പാർവതി തപസ്സനുഷ്ഠിച്ചത് ഇവിടെയാണെന്നാണ് ഐതിഹ്യം. 'മുലപ്പാൽ തീർഥം' എന്ന പേരിൽ അറിയപ്പെടുന്ന ഒരു കുളം ഈ ക്ഷേത്രത്തിലുണ്ട്.

തിരുവണ്ണാമല ക്ഷേത്രത്തിന്റെ ശില്പഭംഗി അദ്വിതീയമാണ്. ക്ഷേത്രഗോപുരത്തിന് പതിനൊന്ന് നിലകളുണ്ട്. ക്ഷേത്രമതിലകത്തിന്റെ വിസ്തൃതി പത്ത് ഹെക്ടറോളം വരും. രമണമഹർഷിയുടെ ആസ്ഥാനം തിരുവണ്ണാമലയായിരുന്നു.

## അവലംബങ്ങൾ


വർഗ്ഗം:തമിഴ്നാട്ടിലെ പട്ടണങ്ങൾ
കടുക്കൻ

പുരുഷന്മാർ ഉപയോഗിച്ചിരുന്ന കർണ്ണാഭരണമാണ് **കടുക്കൻ**. കല്ലുവെച്ച കടുക്കൻ പഴയ കാലത്തെ ആഡ്യത്ത ചിഹ്നമായിരുന്നു ഇത്. 

## അവലംബം

വർഗ്ഗം:ആഭരണങ്ങൾ
പൈങ്കുറ്റി

മുത്തപ്പൻ തെയ്യവുമായി ബന്ധപ്പെട്ട ഒരു ആരാധന ചടങ്ങ്.തീയ്യഗൃഹങ്ങളിൽമുറ്റത്ത് വിളക്ക് വെച്ച് ,വാഴയീലക്കൊടീൽ അവൽ,പുഴുങ്ങിയ പയർ,ചുട്ട ഉണക്ക മത്സ്യം,കള്ള് എന്നിവ വിളമ്പി മുത്തപ്പനെ ആരാധിക്കുന്ന ചറ്റങ്ങ്

അ

വർഗ്ഗം:ഹൈന്ദവാചാരങ്ങൾ
സ്വർണ പ്രശ്നം

ജ്യോതിഷപ്രകാരം കുടുംബത്തിലെയോ ക്ഷേത്രാദികളിലെയോ കാര്യങ്ങൾ അറിയുവാനാണു **സ്വർണ പ്രശ്നം** വയ്ക്കുന്നത്.തറവാടുകളിൽ സ്വർണ പ്രശ്നം വയ്ക്കുമ്പോൾ *തറവാട്ടു പ്രശ്നം* എന്നും ക്ഷേത്രാദികളിൽ വയ്ക്കുമ്പോൾ *ദേവപ്രശ്നം* എന്നും പറയുന്നു.

വർഗ്ഗം:ജ്യോതിഷം
ഡൈസെറ്റ്സുസാൻ പർവ്വതനിര

**ഡൈസെറ്റ്സുസാ** ഒരു അഗ്നിപർവ്വത സമൂഹമാണ്. ജപ്പാനിലെ കൽഡെറയിൽ ഏകദേശം 2 കിലോമീറ്റർ ചുറ്റളവിലാണ് ഈ അഗ്നിപർവ്വത സമൂഹം കാണപ്പെടുന്നത്. ഈ സമൂഹത്തിൽപ്പെടുന്ന പർവ്വതങ്ങളുടെ പട്ടികയാണ് ചുവടെ ചേർക്കുന്നത്:

## പുറത്തേക്കുള്ള കണ്ണികൾ

വർഗ്ഗം:ജപ്പാനിലെ അഗ്നിപർവ്വതങ്ങൾ
ടൊമുരൗഷി പർവ്വതം (ഡൈസെറ്റ്സുസാൻ)

ജപ്പാനിലെ ഡൈസെറ്റ്സുസാൻ ദേശീയോദ്യാനത്തിൽ സ്ഥിതിചെയ്യുന്ന ഒരു അഗ്നിപർവ്വതമാണ് **ടൊമുരൗഷി പർവ്വതം**. ജപ്പാനിലെ 100 പ്രധാന പർവ്വതങ്ങളിലൊന്നാണിത്.
## ജിയോളജി
ടൊമുരൗഷി പർവ്വതത്തിന്റെ കൊടുമുടിയിൽ പ്രധാനമായും പ്ലീസ്റ്റോസീൻ മുതൽ ഹോളോസീൻ വരെയുള്ള ആൽക്കലൈ അല്ലാത്ത മാഫിക് പാറകളുണ്ട്. 

## അവലംബം

## പുറത്തേക്കുള്ള കണ്ണികൾ

വർഗ്ഗം:ജപ്പാനിലെ അഗ്നിപർവ്വതങ്ങൾ
ടോഡ് മത്സ്യം

ബട്രാക്കോയിഡിഡെ (Batrachoididae) കുടുംബത്തിൽപ്പെടുന്ന കടൽ മത്സ്യമാണ് **ടോഡ് മത്സ്യം**. മത്സ്യേതരരീതിയിൽ രൂപപരിണാമം സംഭവിച്ചിട്ടുള്ള ഒരിനമാണിത്. ഉഷ്ണ-മിതോഷ്ണ മേഖലകളിലെ കടലിന്റെ അടിത്തട്ടിലും തീരജല പാറക്കെട്ടുകൾക്കിടയിലും ഇവ കാണപ്പെടുന്നു. മുന്നറ്റം വീതി കൂടി പിന്നറ്റം ഇടുങ്ങിയ ഇവയുടെ പരന്ന ശരീരത്തിന് ഏറെ സവിശേഷതകളുണ്ട്. ദേഹം തടിച്ചുകുറിയതും 40 സെ.മീറ്ററിലധികം നീളമില്ലാത്തതുമായിരിക്കും.

## ഇരപിടിക്കുന്ന രീതി

വലിപ്പം കൂടിയ വായയ്ക്കകത്തു മൂർച്ച കൂടിയ നിരവധി പല്ലുകളുണ്ട്. മത്സ്യത്തിന് പൊതുവേ ഒളിച്ചിരിക്കുന്ന ശീലമായതിനാൽ ഇരകളെ കാണുമ്പോൾ ഒറ്റയടിക്കു പിടിക്കുവാൻ ഈ പല്ലുകൾ സഹായകരമാണ്.

## രൂപവിവരണം

ശരീരത്തിന്റെ ഉപരിഭാഗത്ത് രണ്ടുപൃഷ്ഠ ചിറകുകളും പിന്നറ്റത്തു ഒരു വാൽചിറകുമുണ്ട്. ചിറകുകളിൽ നിറയെ മുള്ളുകൾ കാണപ്പെടുന്നു. താസ്സൊഫ്രൈനിനെ (thassophryninae) ഉപകുടുംബത്തിലെ സ്പീഷീസിൽ പൃഷ്ഠ ചിറകുകളുടെ ആധാരത്തിൽ വിഷഗ്രന്ഥികളുണ്ട്. ഇവ ശത്രുക്കളിൽ നിന്നുള്ള പ്രതിരക്ഷാസംവിധാനമാണ്. മിക്ക മത്സ്യങ്ങളുടെയും ശരീരം കൊഴുത്ത വിസർജിതദ്രാവകത്താൽ ആവൃതമാണ്. ചിലവയിൽ മാത്രം ഇതിന്നടിയിൽ ശൽക്കങ്ങളുണ്ടായിരിക്കും. ജലാശയത്തിന്റെ പശ്ചാത്തലവുമായി ചേരുന്ന മങ്ങിയ നിറമാണ് ഏതാണ്ടു എല്ലാ സ്പീഷീസിനുമുള്ളത്. പോറിച്ച്ത്തീനെ (porichthyinae) ഉപകുടുംബത്തിൽപ്പെടുന്നവയ്ക്ക് ശരീരത്തിൽ നിരവധി പ്രകാശ ഉത്പാദനാവയവങ്ങൾ കാണാം. ഇവയിൽനിന്നു പ്രകാശം പരത്തി മെല്ലെ നീങ്ങുന്ന ടോഡ് മത്സ്യങ്ങൾ ചെറു മുങ്ങിക്കപ്പലുകളുടെ പ്രതീതിയുളവാക്കും.

## പ്രത്യേകതകൾ

മണിക്കൂറുകളോളം വെള്ളത്തിനു പുറത്തു ജീവിക്കുവാൻ സാധിക്കുന്നു എന്നതു ഇവയുടെ പ്രത്യേകതയാണ്. തീരദേശത്തെ പാറക്കെട്ടുകൾക്കിടയിൽ വെള്ളം വറ്റിപ്പോകുന്ന അവസ്ഥയെ നേരിടാനാണ് ഈ അനുകൂലനം. ചെറുമത്സ്യങ്ങൾ, പലതരം ക്രസ്റ്റേഷ്യനുകൾ, മൊളസ്ക്കുകൾ എന്നിവയാണ് മുഖ്യ ആഹാരം. ടോഡ് മത്സ്യങ്ങളുടെ മുപ്പതിലേറെ സ്പീഷീസ് തിരിച്ചറിഞ്ഞിട്ടുണ്ട്. ബട്രാക്കോയിഡിനെ, പോറിച്ച്ത്തീനെ, താസ്സൊഫ്രൈനിനെ എന്നീ മൂന്നു ഉപകുടുംബങ്ങളിലായി ഇവയെ വർഗീകരിച്ചിരിക്കുന്നു. 

## പുറത്തേക്കുള്ള കണ്ണികൾ
*http://www.aquaticcommunity.com/predatory/toadfish.php
*http://www.gma.org/fogm/Opsanus_tau.htm

വർഗ്ഗം:മത്സ്യ കുടുംബങ്ങൾ
വർഗ്ഗം:കടൽ മത്സ്യങ്ങൾ
ടോണലൈറ്റ്

**ടോണോലൈറ്റ്** ഒരു അന്തർവേധ ശിലയാകുന്നു. പ്ലാജിയോക്ലൈയ്സിന്റെയും ക്വാർട്സിന്റെയും വൻതരികൾ അടങ്ങിയ ടോണലൈറ്റിൽ കറുത്ത നിറമുള്ള ബയൊടൈറ്റ്, ആംഭിബോൾ, പൈറോക്സീൻ എന്നീ ധാതവങ്ങളും അടങ്ങിയിട്ടുണ്ട്. ക്വാർട്സ്ഡയൊറൈറ്റിന് ഏകദേശം സമാനമാണ് ടോണലൈറ്റ്. ക്ഷാരീയ ഫെൽസ്പാറിന്റെ നേരിയ അംശവും ഇതിൽ ഉൾപ്പെടാം. എന്നാൽ ഇതിന്റെ പരിമാണം മൊത്തം ഫെൽസ്പാറിനെക്കാൾ 5 ശ.മാ. വർധിപ്പിച്ചാൽ ശില ഗ്രാനൊഡയൊറൈറ്റ് ആയി മാറും. ക്വാർട്സിന്റെ അനുപാതം കുറയുന്നതിനനുസൃതമായി ശില ക്വാർട്സ്ഡയൊറൈറ്റിൽനിന്ന് ഡയൊറൈറ്റായി പരിവർത്തനം ചെയ്യുന്നു. ഗ്രാനൊഡയൊറൈറ്റിനും ഡയൊറൈറ്റിനും ഇടയ്ക്കുള്ള മധ്യശിലയായി ടോണലൈറ്റ് അഥവാ ക്വാർട്സ് ഡയൊറൈറ്റിനെ വിവക്ഷിക്കാറുണ്ട്.

## പുറത്തേക്കൂള്ള കണ്ണികൾ
*http://geology.about.com/od/rocks/ig/igrockindex/rocpictonalite.htm 

വർഗ്ഗം:ശിലകൾ
ടൊമുരൗഷി പർവ്വതം (ഹിഡാക)

ജപ്പാനിലെ ഹൊക്കൈഡോയിൽ സ്ഥിതിചെയ്യുന്ന ഹിഡാക പർവ്വതങ്ങളിൽപ്പെടുന്ന ഒരു അഗ്നിപർവ്വതമാണ് **ടൊമുരൗഷി പർവ്വതം.** . ഇത് 10,000 വർഷങ്ങളോളമായി നിർജ്ജിവമാണ്.  ഒരുപക്ഷേ 1 ലക്ഷം മുതൽ 1 ദശലക്ഷം വർഷങ്ങൾക്കു മുൻപ് സജീവമായിയിരുന്നു.  സമുദ്രനിരപ്പിൽ നിന്ന് ഏകദേശം  ഉയരത്തിലാണ് ഇത് സ്ഥിതി ചെയ്യുന്നത്.  

## അവലംബം

* Geographical Survey Institute
* Shyun Umezawa, Yasuhiko Sugawara, and Jun Nakagawa, *Hokkaidō Natsuyama Gaido 4: Hidaka Sanmyaku no Yamayama* (北海道夏山ガイド4日高山脈の山やま), Sapporo, Hokkaidō Shimbunshya, 1991. ISBN 4-89363-605-7

വർഗ്ഗം:ജപ്പാനിലെ അഗ്നിപർവ്വതങ്ങൾ
ടൊകാചി പർവ്വതം (ഡൈസെറ്റ്സുസാൻ)

ജപ്പാനിലെ ഡൈസെറ്റ്സുസാൻ ദേശീയോദ്യാനത്തിൽ സ്ഥിതിചെയ്യുന്ന ഒരു അഗ്നിപർവ്വതമാണ് **ടൊകാചി പർവ്വതം**. ജപ്പാനിലെ 100 പ്രധാന പർവ്വതങ്ങളിലൊന്നാണിത്. ടൊകാചി പർവ്വതഗണത്തിലെ ഉയരം കൂടി ഒരു പർവ്വതമാണിത്.

## പുറത്തേക്കുള്ള കണ്ണികൾ
* Global Volcanism Program 

വർഗ്ഗം:ജപ്പാനിലെ അഗ്നിപർവ്വതങ്ങൾ
മൊൻമത്

തെക്കുകിഴക്കൻ വെയ്ൽസിലെ ഒരു പൗരാണിക പട്ടണമാണ് **മൊൻമത്**. വെൽഷിൽ *ട്രെഫിൻവി*. മോണോയുടെ നഗരം എന്നാണ് ഈ വാക്കിന്റെ അർത്ഥം. മോണോ നദിയും വെയ് നദിയും സംഗമിക്കുന്നത് മൊൻമതിൽ വെച്ചാണ്. കാർഡിഫിൽ നിന്നും 58 കി.മീ വടക്ക് കിഴക്കായും ലണ്ടനിൽ നിന്ന് 204 കി.മീ പടിഞ്ഞാറായും മൊൻമത് സ്ഥിതി ചെയ്യുന്നു. മൊൻമത്ഷെയർ പ്രാദേശിക ഭരണകൂടത്തിനും മൊൻമത് പാർലമെന്റ് നിയമനിർമ്മാണസഭയുടേയും കീഴിലാണ് മൊൻമത്. 2001-ലെ കാനേഷുമാരി പ്രകാരം 8,877ആണ് മാന്മത്തിലെ ജനസംഖ്യ.

വെയ് താഴ്വരയുടെ ഹൃദയഭാഗത്ത് സ്ഥിതി ചെയ്യുന്ന  മൊൻമത് ഒരു കച്ചവടനഗരവും ഒരു വിനോദസഞ്ചാരകേന്ദ്രവും കൂടിയാണ്. ഹെൻട്രി അഞ്ചാമന്റെ ജന്മദേശമെന്ന നിലയിലും മൊൻമത് പ്രശസ്തമാണ്.

## മൊൻമത്പീഡിയ

മൊൻമതിന്റെ ചരിത്രവും പൈതൃകവും സാമൂഹികജീവിതവും ആ പട്ടണത്തിലെത്തുന്നവർക്ക് വിക്കിപീഡിയയുടെ സഹായത്തോടെ അനായാസം മനസ്സിലാക്കുവാനായി രൂപീകരിച്ചിരിക്കുന്ന സംവിധാനമാണ് മൊൻമത്പീഡിയ. ഒരു  പട്ടണത്തിലെ പ്രധാന സ്ഥലങ്ങളെയും സ്മാരകങ്ങളെയും പറ്റിയുള്ള വിശദമായ വിവരണങ്ങൾ ഉൾക്കൊള്ളുന്ന ലേഖനങ്ങൾ സൃഷ്ടിക്കുന്ന വിക്കിപീഡിയുടെ ഗ്ലാം (GLAM -"Galleries, Libraries, Archives, and Museums") പദ്ധതിയുടെ ആദ്യ സംരംഭമാണ് മൊൻമത്പീഡിയ. ആ അർത്ഥത്തിൽ മൊൻമത്തിനെ ലോകത്തിലെ 'ആദ്യ വിക്കിപീഡിയ പട്ടണം' എന്നു വിശേഷിപ്പിക്കാറുണ്ട്. 

## പുറത്തേക്കുള കണ്ണികൾ

*മൊൻമത് വെബ്സൈറ്റ്
*മൊൻമത് നഗരസമിതി
* മൊൻമത് പട്ടണ കൈപ്പുസ്തകം
*മൊൻമത്തിന്റെ പഴയകാല ചിത്രങ്ങൾ 
*മൊൻമത് റെയിൽവേ ചരിത്ര ചിത്രങ്ങൾ
*മൊൻമത് റ്റുഡേ ദിനപത്രം 

## അവലംബം

വർഗ്ഗം:വേൽസിലെ പട്ടണങ്ങൾ
വുൾഫ് ടോണി

**വുൾഫ് ടോണി** അയർലണ്ടിലെ ദേശസ്നേഹിയായ വിപ്ലവകാരിയായിരുന്നു. തിയൊബാൾഡ് വുൾഫ് ടോണി എന്നാണ് അദ്ദേഹത്തിന്റെ പൂർണനാമം. പീറ്റർ ടോണിയുടെ മകനായി 1763 ജൂൺ 20-ന് ഇദ്ദേഹം ഡബ്ലിനിൽ ജനിച്ചു. ഡബ്ലിനിലെ ട്രിനിറ്റി കോളജിൽ നിന്നും ബിരുദമെടുത്തു (1785). തുടർന്ന് നിയമബിരുദമെടുത്ത് 1789-ൽ അഭിഭാഷകവൃത്തിയിലേർപ്പെട്ടു.

## രാഷ്ട്രീയ പ്രവേശനം

രാഷ്ട്രീയത്തിൽ ആകൃഷ്ടനായ അദ്ദേഹം ഗവൺമെന്റിനെ വിമർശിച്ചുകൊണ്ട് ലേഖനങ്ങൾ പ്രസിദ്ധീകരിച്ചിരുന്നു. കത്തോലിക്കരുടെ രാഷ്ട്രീയാവകാശങ്ങൾക്കുവേണ്ടിയും വാദിച്ചിരുന്നു. തോമസ് റസ്സലിനോടും ജെയിംസ് നാപ്പർ ടാൻഡിയോടും ചേർന്ന് അദ്ദേഹം ബെൽഫാസ്റ്റിൽ 1791 ഒക്ടോബറിൽ *യുണൈറ്റഡ് ഐറിഷ് മെൻ* എന്ന സംഘടനയ്ക്കു രൂപം നൽകി. ബ്രിട്ടനിൽനിന്ന് അയർലണ്ടിനെ സ്വതന്ത്രമാക്കുകയെന്ന ലക്ഷ്യത്തോടെയാണ് ഈ സംഘടന രൂപവത്ക്കരിച്ചത്. ജനാധിപത്യ മാതൃകയിൽ പാർലമെന്ററി പരിഷ്ക്കാരങ്ങൾ നടപ്പാക്കുവാൻ സംഘടന ആദ്യം ശ്രമിച്ചു. ഫ്രഞ്ചുവിപ്ലവത്തിന്റെ സ്വാധീനം സംഘടനയെ വിപ്ലവമാർഗ്ഗത്തിലേക്കു നയിച്ചു. ഗ്രേറ്റ് ബ്രിട്ടനും ഫ്രാൻസും തമ്മിൽ യുദ്ധമുണ്ടായതിനെ(1793)ത്തുടർന്ന് സംഘടന വിപ്ലവമാർഗങ്ങൾ പ്രാവർത്തികമാക്കാൻ തുടങ്ങി. 

## പ്രവാസ ജീവിതം

ഇക്കാരണത്താൽ അറസ്റ്റിൽനിന്നും ഒഴിവാകാൻ ഇദ്ദേഹത്തിന് അയർലണ്ടു വിടേണ്ടിവന്നു. 1795 ജൂണിൽ അമേരിക്കൻ ഐക്യനാടുകളിലേയ്ക്കു പോയി. അവിടെനിന്നും ഫ്രാൻസിലെത്തിയ (1796 ഫെബ്രുവരി) ഇദ്ദേഹം അയർലണ്ടിനു സ്വാതന്ത്ര്യം ലഭ്യമാക്കുന്നതിനുവേണ്ടുന്ന സഹായം നൽകാൻ ഫ്രഞ്ചു നേതാക്കളെ നിർബന്ധിച്ചു. അതിനുശേഷം ലസാറെ ഹോഷിയുടെ നേതൃത്വത്തിലുള്ള ഫ്രഞ്ചുസേനയോടൊപ്പം ഇദ്ദേഹം അയർലണ്ടിലേക്കു തിരിച്ചു (1796 ഡിസംബർ). എങ്കിലും അയർലണ്ടിലേക്കു കടക്കാനുള്ള ശ്രമം പരാജയപ്പെട്ടതിനെത്തുടർന്ന് ഇദ്ദേഹം ഫ്രാൻസിലേക്കു മടങ്ങി. 1798 മേയ് മാസത്തിൽ ഉണ്ടായ ഐറിഷ് കലാപത്തിനിടക്ക് ഇദ്ദേഹം വീണ്ടും ഫ്രഞ്ചുസേനയോടൊപ്പം അയർലണ്ടിലേക്കു തിരിച്ചു. 1798 ആഗഗസ്റ്റിൽ ഇദ്ദേഹത്തെ ബ്രിട്ടിഷുകാർ അറസ്റ്റു ചെയ്യുകയും രാജ്യദ്രോഹകുറ്റം ചുമത്തി വിചാരണ ചെയ്ത് നവംബറിൽ വധശിക്ഷക്കു വിധിക്കുകയും ചെയ്തു. ഇതിനു വിധേയനാകാതെ 1798 നവംബർ 19-ന് ഡബ്ലിൻ ജയിലിൽ കഴുത്തറുത്ത് ഇദ്ദേഹം ആത്മഹത്യ ചെയ്യുകയാണുണ്ടായത്.

## പുറത്തേക്കുള്ള കണ്ണികൾ
*http://www.ireland-information.com/articles/wolfetone.htm
*http://www.britannica.com/EBchecked/topic/599115/Wolfe-Tone

വർഗ്ഗം:1763-ൽ ജനിച്ചവർ
വർഗ്ഗം: 1798-ൽ മരിച്ചവർ
വർഗ്ഗം:ജൂൺ 20-ന് ജനിച്ചവർ
വർഗ്ഗം:നവംബർ 19-ന് മരിച്ചവർ